Warner Bros Mahu Leonardo DiCaprio Sebagai ‘The Joker’ Yang Baru

Selepas pemergian Heath Ledger, nampaknya ruang yang ditinggalkan pelakon itu nampaknya sangat sukar diisi. Lakonan Heath yang sangat berkesan menjadikan ianya satu misi yang sulit buat Warner untuk mencari pelakon yang sesuai untuk menjadi Joker dalam mana-mana franchise Batman selepas ini.

Mereka telah cuba pelakon Jared Leto sebagai Joker dalam Suicide Squad namun ianya langsung tidak meninggalkan kesan. Jared turut dikecam oleh peminat setia Batman kerana nampak terlalu try hard untuk menjadi Joker.

Warner Bros dalam fasa untuk menghasilkan filem spin-off untuk Joker dan Harley Quinn dan producer dan direktor terkemuka Martin Scorsese dikhabarkan dalam senarai Warner dalam projek ini. Secara tiba-tiba, pelakon yang biasa muncul dalam filem Martin Scorsese, Leonardo DiCaprio naik untuk memegang watak The Joker ini.

Rancangan Warner adalah seperti ini. Dengan menjadikan Scorsese sebagai producer, mereka dapat ‘memancing’ Leonardo untuk memegang watak The Joker ini. Pengarah filem The Hangover, Todd Philipps akan bertindak selaku direktor dan ini adalah cubaan mereka untuk menghasilkan karya yang setanding siri trilogi The Dark Knight oleh Christopher Nolan.

Sekiranya khabar angin ini benar, adakah Leonardo layak untuk memegang watak The Joker ini? Jika dilihat dari portfolio lakonan Leonardo sebelum ini, Kalau beliau in character memang tiada siapa yang boleh menandingi lakonan hebat beliau.

Masih ingat babak meja makan dalam Django Unchained? Ketika babak ini, tangan Leonardo terluka selepas mengetuk meja dan beliau tidak panik tetapi improvise lakonannya. Quentin Tarantino menggunakan footage ini di dalam filem kerana Leonardo sangat natural serta kekal in character walaupun beliau tercedera.

Berdasarkan babak dalam Django Unchained ini saya yakin Leonardo mampu menjadi The Joker yang seterusnya. Namun plot asal filem spin-off ini adalah sewaktu The Joker dan Harley Quinn muda. Sekiranya Warner masih mahu kekal dengan plot filem asal, faktor usia pastinya akan menjejaskan sedikit peluang untuk kita lihat Leonardo berlakon sebagai The Joker. Semuanya masih di peringkat awal dan kita tunggu sahaja siapa yang akan jadi The Joker dan Harley dalam karya terbaru Warner Bros ini.


Warner Bros Secara Mengejut Kongsi Adegan Batman Bersama Joker Yang Dipotong

Rata-rata peminat Batman pastinya telah menonton filem baharu Batman di pawagam dan melihat adegan The Riddler (Paul Dano) bersama Joker di hujung filem dan ramai membuat andaian siapakah yang bakal memegang watak Joker dalam filem Batman arahan Matt Reeves akan datang.

Persoalan itu terjawab selepas Warner Bros. secara mengejut telah berkongsikan adegan yang telah dipotong dalam filem The Batman memaparkan adegan klasik Batman (Robert Pattinson)bertemu Joker buat pertama kalinya dalam versi Matt Reeves.

Pelakon filem Dunkirk dan Eternals, Barry Keoghan adalah lelaki yang memegang watak Joker dan dalam adegan ini, kita dalam melihat watak Joker secara lebih dekat. Di dalam filem, Barry hanya muncul secara cameo dengan menjadi rakan sepenjara The Ridder di Arkham Asylum.

Joker versi Matt Reeves dilihat lebih ‘sakit’ dan ngeri berbanding Joker versi Christopher Nolan (Heath Ledger) sebelum ini. Dapat dilihat parut luka di seluruh tubuh, kepala dan lupa pada Joker versi Matt Reeves.

Sebelum ini salah satu cara untuk menonton adegan ini adalah dengan menyelesaikan teka teki di laman https://www.rataalada.com yang sama dikongsikan The Riddler dalam filem The Batman. Anda perlu menjawab dengan tepat beberapa teka-teki yang ada sebelum anda ‘dihadiahkan’ adegan khas ini.
.
Namun ada sebab mengapa adegan ini dipadam terus daripada filem The Batman. Dalam satu temu bual bersama Variety, Matt Reeves berkata filem ini bukan seperti filem Marvel atau DC sebelum ini di mana ada babak yang memberi ‘hint’ akan adanya sambungan di filem seterusnya.

“Saya tidak ada idea sama ada kami akan kembali dengan watak yang sama di filem akan datang. Cukup sekadar memberitahu ada antara watak itu ‘wujud’,” terangnya.

Dengan memberi lebih pendedahan kepada Joker ibarat mengesahkan Joker bakal muncul dalam filem akan datang The Batman. Warner Bros. tidak mahu komitmen seperti itu buat masa ini.

Andaian kedua jika munculnya Joker secara terang-terangan, ia pastinya akan overshadow watak jahat utama dalam filem ini, The Riddler serta beberapa watak lain seperti Penguin (Colin Farrell) dan Carmine Falcone (John Turturro).

Apa pun, adakah anda berharap Joker ini muncul dalam filem akan datang Batman? Yang pasti dengan kejayaan filem ini di seluruh dunia, akan adanya filem sekuel The batman tidak lama lagi.

The Batman sebelum ini menjadi isu hangat di Malaysia kerana timbul salah faham antara antara pawagam dan penonton. Baca lagi pada pautan di bawah.

TGV Cinemas ‘Re-Start’ Tayangan Batman Selepas 45 Minit, Beri Alasan Ada Pelanggan Datang Lambat

Mengapa ‘The Batman’ Lebih Unik Dan Berbeza Menurut Pandangan Pelakon Dan Pengarah


Warner Bros Umum Aquaman 2 Bakal Ditayangkan Pada 2022

Setakat ini filem Aquaman telah dinobatkan sebagai filem DC dengan kutipan paling banyak. Disebabkan sambutan yang menggalakkan daripada penonton, tanpa berlengah lagi pihak produksi telah mengumumkan tarikh tayangan Aquaman 2. Sebelum ini peminat hanya diberi ‘hint’ yang menyatakan tayangan ini akan dimulakan pada sambutan krismas 2022.

Menurut laporan, pihak Warner Bros telah mengumumkan tarikh sebenar tayangan bermula iaitu pada 16 Disember 2022 nanti. Sekuel Aquaman ini akan menyaksikan perubahan peranan James Wan yang akan dipertanggungjawabkan sebagai penerbit bersama Peter Safran.

Namun tarikh tayangan Aquaman 2 mendapat kritikan daripada orang ramai yang mengatakan bahawa tempoh menunggu 3 tahun terlalu lama. Mungkin pihak produksi mahu mengekalkan jangka masa yang hampir sama seperti pertama kali Aquaman ditayangkan dahulu.

Everyone remember this tweet from 4 years before the movie came out? Stay tuned, we're going to do it again… https://t.co/RElDoeg3mZ

— The Aquaverse (@AquamanUniverse) February 27, 2019

With AQUAMAN grossing $1.1B worldwide, this was just a matter of time. But seriously, what took so long? DC's AQUAMAN 2 officially dives into theaters Dec. 16, 2022.

— Exhibitor Relations Co. (@ERCboxoffice) February 27, 2019

‘Aquaman 2’ Has A Release Date But Fans Will Have To Wait Several Years https://t.co/2U7EP4xNzt pic.twitter.com/Jw90aoZo8K

— The Playlist 🎬 (@ThePlaylist) February 27, 2019

AQUAMAN 2 2022 COMING TO SAVE DCEU FANS AFTER WE HAVE TO SUFFER THROUGH 2021

— donnia (@fincherism) February 27, 2019


Warner Bros Umum Bakal Hasilkan Sekuel ‘Edge Of Tomorrow’

Warner Bros kembali ke meja rundingan untuk menghasilkan karya sekuel filem lakonan Tom Cruise dan Emily Blunt, Edge Of Tomorrow. Warner Bros juga berminat untuk mengambil kembali direktor Doug Liman untuk menghasilkan karya kedua Edge Of Tomorrow ini.

Berita projek karya sekuel Edge Of Tomorrow ini sudah pun dimulakan sejak tahun 2016 lagi tetapi tidak juga dihasilkan kerana beberapa kekangan dari pihak Warner Bros. Tom Cruise dan Emily Blunt juga belum menandatangani sebarang perjanjian sehinggalah mereka bersetuju dengan skrip untuk karya sekuel ini.

Filem yang diinspirasikan daripada manga Jepun All You Need Is Kill mendapat respon positif daripada pengkritik filem. Adakah makhluk asing Mimics akan kembali atau makhluk asing baharu yang akan menyerang? Kita tunggu dan lihat.


Anda Pasti Terkejut Dengan Aktiviti Harian Seorang Lelaki Dari Gaza Ini

Rahed Taysir al-Hom, berusia 43 tahun mempunyai pengalaman lebih 20 tahun mematikan bom, peluru berpandu dan apa saja objek yang tidak meletup yang digugurkan oleh tentera Israel di Gaza.

Sewaktu Gaza diserang pada tahun ini (2014) saja, Rahed Taysir al-Hom perlu berdepan dengan 400 bom setiap hari dan menerima lebih 70 panggilan setiap hari sepanjang serangan oleh tentera Israel.

Tidak syak lagi beliau adalah super hero sebenar yang boleh dijadikan idola. Beliau adalah antara penyelamat nyawa rakyat Gaza.


Warner Bros Umum Justice League Versi Zack Snyder Akan Ditayangkan Tahun Hadapan

Impian peminat setia DC Comics untuk melihat filem Justice League hasil tangan pengarah tersohor Zack Snyder akhirnya menjadi kenyataan apabila pihak Warner Bros. Pictures mengesahkan mereka akan menayangkan Justice League Zack Snyder Director’s Cut pada tahun 2021 di HBO Max.

Perkara berkenaan mendapat perhatian serta pertimbangan Warner Bros Pictures selepas petition #ReleaseTheSnyderCut mendapat sokongan yang baik daripada peminat. Zach Snyder adalah pengarah asal filem Justice League sebelum beliau terpaksa mengundur diri daripada kerusi pengarah atas urusan peribadi yang tidak dapat dielakkan.

#ReleaseTheSnyderCut. Only on HBO Max 2021. @ZackSnyder https://t.co/cfXCK1B6pA pic.twitter.com/hqeA9i7tTL

Joss Whedon (pengarah filem The Avengers) diberi tanggungjawab untuk menyambung tugasan post-production. Disebabkan Joss turut mempunyai suara untuk filem tersebut, ada adegan yang perlu dirakam semula supaya ia mengikut citarasa Joss. Justeru itu, hasil tangan penuh Snyder tidak dapat diperlihatkan secara total.

Disebabkan gaya directing Whedon dan Snyder yang berbeza (anda boleh lihat perbezaan dalam Avengers dan Batman vs Superman), ramai yang mahu menonton versi Snyder pula yang dikatakan mengambil pendekatan lebih dark dan serius.

Zack Snyder confirmed during a livestream that his elusive Justice League “Snyder Cut” will officially be released on HBO Max in 2021. https://t.co/5xggeGOZeQ pic.twitter.com/HcwjWGBzWe

Warner Bros. membelanjakan hampir USD300 juta (~RM1.3 bilion) untuk menghasilkan filem Justice League ini (termasuk kos tambahan untuk rakaman semula versi Whedon) dan ‘cuma’ membuat kutipan USD650 juta (~RM2.8 bilion) di seluruh dunia, satu jumlah yang kecil untuk sebuah produksi berskala besar.

Versi Snyder’s Cut ini mungkin salah satu cara Warner Bros. untuk ‘buat duit’ lebih di samping memenuhi kehendak peminat untuk melihat Justice League dengan idea asal Snyder. Apa pun rancangannya, dua-dua pihak menang dan kami juga sudah tidak sabar untuk menonton versi Snyder’s Cut ini.

Ini pula penjelasan pengarah mengapa terdapat kereta Proton dalam filem Extraction yang sedang meletup di Netflix. Baca lagi pada pautan di bawah.

Pengarah Filem Extraction Jelaskan Mengapa Kereta Proton Digunakan Di Dalam Filemnya

Gadis Berusia 12 Tahun Ini Tersenarai Sebagai 10 YouTuber Dengan Jumlah Pengikut Tertinggi Malaysia

Deadpool 2 Disaman Sebanyak RM 1.3 Juta Atas Kematian Pelakon Aksi


Warner Music Malaysia Didakwa Ambil Lagu Popular ‘Tenang, Ribut Jiwa’ Tanpa Kebenaran?

Warner Music Malaysia dituduh menindas pengkiat seni tempatan apabila mengambil lagu mereka tanpa kebenaran.

Ini selepas, sebuah lagu yang dipopularkan oleh kumpulan Teman Lelaki dan Ainina Hasnul bertajuk Tentang Siang, Malam dan Romantis dilaporkan telah diambil oleh Warner Music Malaysia untuk artis baharu mereka yang terkenal di TikTok Ki.Misri atau Amir.

Perkara ini diluahkan sendiri oleh kumpulan Teman Lelaki dan Ainina Hasnul yang bertanggungjawab mengeluarkan lagu yang kini popular di kalangan anak muda yang bermain TikTok.

Di dalam perkongsian mereka, Teman Lelaki dengan jelas kurang senang di atas tindakan Warner yang mengambil lagu mereka tanpa kebenaran.

“Begini kah tingkat agensi besar yang dikatakan professional?

“Ambil karya pihak lain tanpa izin tuan badan, tanpa sebarang hitam putih. @warnermusicmalaysia

“MINTA IZIN, MINTA IZIN, MINTA IZIN DAHULU.

“Adab tetap mendahului ilmu,” kata Teman Lelaki dalam laman Instagram peribadi mereka.

Manakala Ainina Hasnul pula mendakwa bahawa lagu ini sudah didaftarkan dan beliau tidak mahu wang yang ditawarkan Warner untuk mengubah lagu ini.

“Saya masih ingat kata-kata saya apabila perkara ini dibincangkan; Saya tidak kisah berapa banyak wang yang ditawarkan oleh Warner, saya tidak bersetuju. Saya di sini bukan untuk wang.

“Adakah ini realiti industri muzik kita? Menunggu penjelasan,” katanya.

Tindakan tersebut telah mendapat pelbagai reaksi netizen di media sosial dengan kesemua mereka meluahkan rasa kurang senang dengan tindakan Warner Music Malaysia.

Pihak The Vocket sudah cuba menghubungi wakil Warner Music Malaysia untuk mendapatkan maklum balas, tetapi setakat laporan ini diterbitkan, masih tiada apa-apa kenyataan balas oleh Warner.

Selain itu, melalu pemerhatian The Vocket, boleh jadi perkara ini hanya salah faham.

Melalui perkongsian di Instagram mereka, Amir seolah-oleh Seperti mempunyai lagu ciptaannya sendiri dan tindakan Warner menggunakan lagu Teman Lelaki dan Ainina Hasnul hanyalah untuk tujuan promosi kerana Amir terkenal di TikTok hasil daripada nyanyian ‘tenang, ribut jiwa.’


‘Warrior’ Jenama Kasut Yang Kini Semakin Popular Di Negara Barat

Rasanya semasa kita di zaman persekolahan lagi kita sudah pakai jenama kasut Warrior ini. Kasut ini sangat sesuai untuk dipakai ketika bermain permainan di gelanggang seperti badminton dan sepak takraw. Boleh kata kasut ini multi-purpose kerana ketahanannya dan tapaknya yang grip.

Nampaknya jenama ini kini baru mendapat perhatian di negara barat terutamanya Amerika Syarikat dan Eropah. Sedikit info tentang sejarah kasut Warrior ini. Ditubuhkan pada tahun 1927, Warriour atau Hui Li sangat terkenal di negara asalnya China dalam membuat kasut untuk atletnya pada tahun 60an,70an dan 80an.

Warrior sekarang bukan lagi hanya sekadar kasut sukan. Ianya sudah menjadi sepasang kasut dengan rekaan yang sangat ikonik. Warrior turut menjenamakan kembali jenama ini dengan nama WOS33 (bermaksud Warrior Ordinary Streetwear) untuk pasaran Amerika Syarikat dan Eropah. Ianya masih mengekalkan reka bentuk asal kasut Warrior cuma panel di bahagian tepi diperbuat daripada kulit sebenar.

Ianya dijual pada harga 70 Euro (RM350) secara online dan anda boleh membelinya di sini. Mahal juga harga untuk pasaran dunia. Tetapi jangan risau, di Malaysia harganya masih lagi mampu milik, di bawah RM50. Cumanya kena pergi ke kedai kasut di Klang masih ada banyak stok. Lekas sebelum anda terlambat.


Wartawan China ‘Hilang’ Selepas Dedah Situasi Sebenar Di Wuhan

Seorang wartawan China dilaporkan hilang selepas mendedahkan situasi sebenar di Wuhan yang dilanda wabak coronavirus dalam salah satu video terbaharu di YouTube, minggu lalu.

Chen Qiushi, bekas peguam hak asasi manusia, tiba di bandar itu sehari selepas kerajaan China mengeluarkan perintah berkurung.

Ibu dan teman rapat Chen dilaporkan gagal untuk menghubunginya sejak 7 petang, 6 Februari lalu, lapor salah satu ciapan dari akaun Twitternya sendiri.

Here's a video of Chen Qiushi's mother asking the internet to help find Qiushi as they have failed to reach him. https://t.co/JYazPF8wTI

— Allo Wolld (@TheChainOfBlock) February 8, 2020

“Dia pergi ke Wuhan untuk melaporkan wabak koronavirus. Keluarga dan sahabatnya sangat bimbang. Tolong bantu untuk sebarkan berita ini dan menyokongnya,” kata ciapan itu.

Chen yang aktif di YouTube dan Twitter telah mendedahkan keadaan sebenar yang disembunyikan oleh Parti Komunis kepada pengikut beliau.

Kedua-dua platform ini telah disekat oleh kerajaan China, iaitu Parti Komunis yang bertanggungjawab mengawal semua platform media sosial. Jadi, untuk melepasi firewall yang diletakkan oleh Kerajaan China, kebanyakkan rakyat mereka telah menggunakan VPN untuk mengakses laman sesawang atau aplikasi yang diharamkan.

Dalam video yang dimuat naik pada 30 Januari lalu, Chen mendedahkan situasi sebenar di Wuhan yang telah dilihat olehnya sendiri dan mengutuk keras kerajaan pemerintah kerana menyembunyikan semua fakta.

“Saya singgah empat hospital di Wuhan, dan juga tapak pembinaan Huoshenshan, hospital sementara yang dibina untuk menampung pesakit. Awalnya, tidak banyak orang di hospital. Tetapi selepas saya bertemu ramai orang tempatan, saya mendengar keluhan dari mereka bahawa keadaan masih teruk di Wuhan. Mereka tidak mempunyai kit ujian yang mencukupi, katil, dan doktor yang sangat sedikit.” Katanya

Chen mengkritik kerajaan China kerana menyembunyikan maklumat sebenar mengenai coronavirus. Dia juga mengutuk tindakan lambat Parti Komunis terhadap krisis ini.

— 陈秋实（陳秋實） (@chenqiushi404) January 31, 2020

Dia turut mendakwa pihak berkuasa telah mengganggu keluarganya sejak dia melaporkan situasi sebenar di Wuhan. “Saya ada virus di hadapan saya. Di belakang saya pula ada kerajaan China.

“Jika saya masih hidup di kota ini, saya akan meneruskan laporan saya, saya hanya akan memberitahu anda apa yang saya lihat, apa yang saya dengar.” Katanya.

Kemudian, dengan tangisan, Chen menamatkan video dengan mesej yang jelas untuk kerajaan China.

“F**k kerajaan China, saya tidak takut mati. Anda fikir saya takut kerana awak Parti Komunis China?” Katanya tegas.

Baca lebih lanjut mengenai coronavirus dan situasi di Wuhan. Klik pautan di bawah untuk membaca.

China Kuarantin Wuhan, Pasar Basah Jual Produk Eksotik Didakwa Punca Tular Virus

Kerajaan China Perintah 6,000 Pegawai Perubatan Ke Wuhan Selepas Coronavirus Merebak Lebih ‘Hardcore’ Daripada SARS

Rakyat Malaysia Di Wuhan Rayu Untuk Pulang, Sedia Dikuarantin Asalkan Di Tanah Air Sendiri


Wartawan Muslim Kongsi Pengalaman Ketika Dijemput Makan Daging ‘Babi Halal’

Perkembangan teknologi telah meletakkan semua perkara yang dahulunya susah atau sukar untuk diterima akal menjadi mudah dan mula mendapat tempat di dalam masyarakat.

Tetapi, bagaimana pula kalau perkembangan teknologi itu bertentangan dengan agama? Sebagai contoh adalah penghasilan daging ‘babi halal’.

8 Januari lalu, hangat di dada media sosial – terutamanya pengguna muslim – apabila sebuah syarikat berjaya mencipta satu patty daging yang mempunyai aroma yang sama seperti daging babi.

Terbaharu, seorang wartawan dari agensi media antarabangsa, Abrar Al-Heeti berkongsi perasaan ketika dijemput ke Impossible Foods – syarikat yang membuat ‘babi halal’ – untuk merasa sendiri pengalaman memakan patty daging babi.

My job apparently involves eating (fake) pork, and I love it.  We stopped by @impossible_foods headquarters recently to chat with CEO Pat Brown about the company's new plant-based Impossible Pork product, which imitates the look, smell and taste of real pig meat — though I'm no expert on the flavor, given I avoid the meat for religious reasons. This was my first time tasting "pork," which my CNET colleagues say actually tastes like the real thing. My takeaway: although it wasn't real pig meat, Impossible Pork was still tough to swallow. Link in bio. 🐖  #ImpossibleFoods #ImpossiblePork #plantbased #vegan #food #halal #kosher #pork #foodtech #ces2020 #ces #cnet #reporter #journalist #journalism

A post shared by  Abrar Al-Heeti (@abraralheeti) on Jan 6, 2020 at 6:46pm PST

Beliau dalam kenyataannya berkata kebanyakkan wakil CNET berkata rasa patty daging tersebut mempunyai rasa yang sangat sama dengan babi asli.

Tetapi cabaran beliau yang beragama muslim, malah tidak pernah menyentuh babi, apalagi memakan daging itu berkata “walaupun ia bukanlah daging babi sebenar, tetapi ia masih sukar untuk ditelan.”

Pelancaran daging ‘babi halal’ telah menyebabkan perdebatan di kalangan masyarakat di luar sana.

Satu puak ini mahu merasai sendiri pengalaman memakan patty daging ini. Manakala sesetengah lagi mempersoalkan status halal patty daging tersebut.

Mustafa Umar, seorang imam yang berpangkalan di California berkata jika orang bertanya kepadanya sama ada mereka harus mencuba produk berasaskan tumbuhan, dia akan menghalang.

“Saya akan katakan jangan, melainkan jika mereka sudah makan daging babi dan cuba untuk berhenti,” katanya.

Bahan utama dalam pembuatan daging ‘babi halal’ adalah heme, protein yang ditanam dari akar soya yang mempunyai tekstur seperti daging babi asli.

Tahun lalu, agensi media Indonesia melaporkan bahawa wujud kafe yang menjadi pilihan golongan ‘muslim liberal’. Klik pautan di bawah untuk membaca.

Kafe Di Jakarta Ini Jadi Pilihan Golongan ‘Muslim Liberal’ Untuk Makan Babi

Transplantasi Organ Babi Ke Tubuh Manusia Bakal Jadi Realiti

Hati-Hati Pengembara, Takut Termakan Daging Babi Di Indonesia


Wartawan Qatar Tercengang Bila Dengar Peminat Korea Selatan Ini Fasih Cakap Arab

Aplikasi TikTok sering mendapat tempat di hati pengguna media sosial untuk membuat perkongsian video yang menghiburkan.

Baru-baru ini, video gelagat seorang lelaki dari Korea Selatan menjadi tular apabila berceloteh dalam bahasa Arab di Qatar bersempena FIFA World Cup Qatar tahun 2022.

Qatar has truly won the hearts of people from every corner of the world! قطر تأسر قلوب المُشجعين من كافة الجنسيات والثقافات! 🎥: AlKass channel #qatar #qatarworldcup #قطر #qatarworldcup

Menerusi video tersebut, pengacara menanyakan beberapa soalan kepadanya, dan pada mulanya dia bercakap dalam bahasa Korea, tetapi di akhir soalan, dia bercakap bahasa Arab yang membuatkan pengacara Arab itu terkejut kerana kelancarannya berbahasa Arab.

Meninjau ke ruangan komen pula, kefasihan lelaki Korea itu membuat netizen kagum apabila dia menggunakan bahasa Arab dengan lancar.

Sehingga kini, video tersebut meraih lebih daripada 3 juta tontonan dalam tempoh kurang 24 jam selepas dimuat naik.

Rata-rata netizen terhibur dengan gelagat pengacara Arab itu kerana terkejut dengan dengan kefasihan lelaki Korea itu.

Malah, netizen turut memujinya dan mengatakan lelaki Korea itu lebih fasih berbahasa Arab daripada mereka yang berbangsa Arab.

Difahamkan, lelaki Korea itu merupakan seorang YouTuber dan TikToker bernama ‘Chomad’ di mana dia sering menerbitkan kandungan melawat negara Timur Tengah lain seperti Arab Saudi sebelum ini.


Wartawan ‘Pelik’ Air Dibungkus Dalam Plastik, Netizen Respon Itu Perkara Biasa Di Asia

Air bungkus ikat tepi sudah menjadi sinonim dengan penduduk Asia termasuklah di Malaysia. Kita lebih gemar minum daripada bungkusan kerana ianya mudah dibawa dan boleh didapati di mana-mana sahaja.

Baru-baru ini ini tular di media sosial Twitter seorang journalis dari California Mike Elgan, memuat naik gambar minuman yang diisi dalam plastik. Menurutnya, beliau teruja kerana pertama kali membeli air yang dijual dengan cara begitu di negara Amerika latin.

I tweeted that juice in a bag is fun, and now Asia is laughing at me. Check out the engagement on this tweet.https://t.co/ZVfqOTo7zk

— Mike Elgan (@MikeElgan) November 4, 2019

Perkongsian yang dimuat naik olehnya itu mendapat respon yang pelbagai daripada netizen terutamanya penduduk Asia. Rata-rata netizen mengatakan bahawa ‘air bungkus ikat tepi’ sudah lama dipraktikkan di negara-negara Asia.

*laughs in Asian* https://t.co/BLG1xVHqI6

— Lisa Diamond (@lisajariffin) November 3, 2019

They need to learn ikat tepi,pegang macam tu boleh buat naya

— aliaizuddin (@AliAizuddin) November 3, 2019

ikat tepi or ikat smua?hahaha…kita dh lama laa 😅…laksa pon boh dlm plastik hahah

Ianya mungkin pengalaman unik pertama Mike di Amerika Latin dan beliau tidak tahu kaedah minum terus dari plastik ini turut popular di Asia. Apa pun, minum air terus daripada plastik memang lebih ‘sedap’ berbanding cawan. Setuju?

Lihat reaksi warga New York apabila mencuba Maggi Kari dari Malaysia ini. Klik pautan di bawah untuk bacaan lanjut.

Lihat Warga New York Terpesona Dengan Kesedapan Maggi Kari

The Alley Kini Jual ‘Bubble Tea’ Dalam Bekas 5 Liter Dengan Harga RM79


Wasiat Tanam Duit Bersama Jasad Suami Ditunaikan Oleh Isterinya Yang Bijaksana

Kebiasaannya orang risau jika mati tanpa tinggalkan apa-apa untuk anak-anak dan isteri. Tapi lain pula dengan kisah ini apabila si suami meminta isterinya menanam segala duit miliknya bersama jasad untuk dibawa ke alam kubur.

Suami di dalam kisah ini kuat bekerja sepanjang hidupnya dan dia banyak menyimpan duit. Dia juga kedekut apabila melibatkan duitnya. Dia sayang duit lebih dari segala-galanya. Jadi tidak pelik apabila dia mewasiatkan isterinya permintaan sebegitu.

‘Sekarang dengar, apabila saya mati nanti saya mahu awak ambil semua duit saya dan masukkan ke dalam keranda bersama saya. Kerana saya mahu bawa semua duit itu ke alam kubur.’ pesan suami kepada isterinya.

Isteri yang baik ini berjanji akan menunaikan wasiat sebagai tanda menghormati permintaan terakhir suaminya itu. Apabila keranda suaminya hendak diturunkan ke dalam lubang kubur, si isteri menyebut ‘Tunggu sebentar!’

Lalu dia meletakkan sebuah kotak kasut di dalam keranda suaminya itu. Kawannya berkata kepadanya:

‘Saya harap awak tidak gila untuk letak semua duit itu di sana bersama lelaki tua kedekut itu.’

Dia membalas semula kata-kata kawannya dengan menyatakan dia telah berjanji dengan suaminya itu dan mahu menunaikan janji itu.

Kawannya itu tidak puas hati dan bertanya:

‘Maksud kamu itu kamu letakkan setiap sen duit dia (suami) di dalam keranda dia itu?’

Isteri yang telah bergelar balu ini menjawab:

‘Saya pasti melakukannya,’…’Saya kumpulkan semua duit itu, masukkan ke dalam akaun saya dan saya tulis cek untuk dia.’

LIKE dan FOLLOW Vocket di Facebook serta Instagram


Waspada Jika Rasa Diri Lebih Istimewa Berbanding Orang Lain

Cuba fikirkan dengan mendalam dan cuba ingat kembali bagaimana komunikasi anda dengan orang lain sebelum ini.

Apakah ada ciri-ciri yang menunjukkan anda rasa diri istimewa berbanding dengan orang lain.

Dalam bahasa inggeris, kita akan ucapkan special. Gabungan bahasa kita dan inggeris akan jadi ucapan tersebut sebagai ‘aku ini special’.

Biasanya kita rasa diri istimewa bila ada ramai kawan yang sering memuji kita. Dalam sering kita nafikannya selepas di puji, perasaan kembang semangkuk tetap mekar di dalam hati.

Kekerapan mendapat pujian daripada orang itu lama kelamaan membuatkan diri rasa benar-benar istimewa. Lagipun, kita memang ada kelebihan sedikit berbanding dengan orang lain yang memuji itu.

Biasanya diri rasa istimewa bila kita ada kemahiran tertentu. Tak kira samada kemahiran seni atau kemahiran hidup.

Bukan ramai yang ada kemahiran seni dan kemahiran hidup.

Dengan kemahiran seni, kita mampu mencari duit tambahan hasil dari kelebihan yang ada dalam kemahiran itu. Sebab kemahiran kita bukanlah sederhana, tapi lebih baik dari sederhana.

Dengan kemahiran hidup, kita mampu menjana pendapatan lebih baik berbanding orang lain. Biasanya mereka yang ada kemahiran hidup akan terjun menjadi usahawan.

Mereka ada kemahiran teknikal yang digabungkan dengan kemahiran membina jaringan membuatkan mudah untuk jadi usahawan.

Semua orang tahu, menjadi usahawan adalah idaman hampir semua orang. Tapi hanya sebilangan kecil saja yang istimewa sanggup terjun dan benar-benar jadi usahawan.

Bila jadi begitu, maka tak hairan orang sering puji anda, terutamanya kawan-kawan yang masih teragak-agak nak jadi usahawan selepas bertahun-tahun mengidamkannya.

Dari situ, tentu anda faham kenapa anda rasa diri istimewa.

Kebaikan rasa diri istimewa adalah, ia membuatkan anda buat lebih sedikit berbanding orang lain. Perasaan itulah yang membuatkan anda jadi usahawan dan berusaha bersungguh-sungguh untuk buktikan anda istimewa dan mampu berjaya.

Perasaan diri istimewa itu penting untuk pembinaan keyakinan dengan apa yang kita lakukan. Tak ada apa-apa yang boleh kita lakukan tanpa adanya rasa yakin yang cukup.

Tak ada orang sanggup letakkan jawatan dan jadi usahawan kalau tiadanya keyakinan diri yang kuat. Dan perasaan diri istimewa memang amat membantu dalam proses nak berhenti kerja dan letak jawatan lalu berniaga.

Kalau rasa diri istimewa banyak membantu untuk anda sampai di tahap yang anda ada sekarang, perasaan yang sama juga boleh jadi penghalang untuk anda maju lebih jauh lagi.

Rasa diri istimewa berlebihan membuatkan anda rasa lebih bagus daripada orang lain. Terutamanya terhadap diri mereka yang dipandang rendah dari anda.

Lebih parah apabila perasaan diri istimewa itu membuatkan anda rasa lebih bagus daripada orang lain yang hakikatnya lebih berjaya dari anda jika diukur dari segi pencapaian terhadap perkara yang boleh diukur, seperti wang atau pangkat.

Biasanya, jika anda berperasaan begitu, anda masih tetap ego dan degil untuk menerima apa saja cadangan dari orang lain.

Malah anda masih jual mahal untuk belajar dan mendekati orang lain itu dan kekal dalam keadaan anda yang sebenarnya masih ada banyak yang perlu diperbaiki.

Akhirnya rasa diri istimewa itu jadi penghalang untuk anda maju lebih tinggi.

Halangan itu membuatkan anda kekal dalam keadaan yang sama dalam tempoh yang lama. Anda akan dapat lihat sendiri betapa orang lain yang selama ini dipandang rendah sedang laju meningkat naik meninggalkan anda.

Oleh itu waspadalah jika rasa diri istimewa. Ia boleh jadi penawar dan ia juga boleh jadi racun.

Sepertimana sikap-sikap lain yang diperlukan untuk berjaya, rasa diri istimewa perlu dikawal dalam keadaan sedar. Jangan biarkan dia menguasai diri anda.

Orang akan naik berjaya dengan sifat degil. Orang yang sama juga akan kekal tak membesar dengan sifat degil yang dia ada itu.

Orang akan naik dengan sikap yakin dengan diri sendiri dan yakin dengan pegangan dirinya. Orang yang sama akan kekal tak maju akibat yakin pada pegangan diri dan tak buka ruang untuk pandangan orang lain.

Waspadalah, kita perlu degil, kita perlu yakin pada diri sendiri dan kita perlu rasa diri istimewa, tapi jangan biarkan rasa itu menguasai diri kita.

Pastikan kitalah yang meguasai perasaan tersebut. Dan ianya hanya boleh dilakukan hanya dengan memastikan kita sentiasa sedar dengan apa yang kita rasa.


Watak Batman Hampir Jadi Milik Robert Pattinson

Selepas Ben Affleck melepaskan watak Batman, banyak nama pelakon yang naik bakal menggantikan Ben. Dalam ramai-ramai yang dipetik, nama pelakon terkenal ‘Twilight’ Robert Pattinson yang disebut bakal menjadi pengganti Ben.

Namun, khabar angin berkenaan nampaknya sahih apabila media di Hollywood melaporkan Robert Pattinson kini sedang dalam perbincangan untuk membawa watak Bruce Wayne untuk filem ‘The Batman’ arahan Matt Reeves yang dijangka ditayangkan di pawagam pada 25 Jun 2021.

If your argument for not liking robert Pattinson as batman is that he's the guy from twilight please shut up pic.twitter.com/2cWcb8YbPv

— 👹 (Sam Wilson Is the new Captain America ❤) (@Abdo2049) May 17, 2019

It’s official: Robert Pattinson is our #Batman. And here… We… Go! pic.twitter.com/WZF0gxAJMa

— Brandon Davis (@BrandonDavisBD) May 17, 2019

Walaupun perjanjian berkenaan masih belum mendapat kata putus, tetapi Pattinson adalah pilihan utama pengganti Ben. Pihak Warner Bros masih belum mahu mengeluarkan sebarang kenyataan rasmi. Kejayaan hebat dua filem ‘Planet Of The Apes’ arahan Mark Reeves sebelum ini antara sebab Mark dipilih untuk menjadi pengarah baharu Batman. Pattinson pula bakal menjadi aktor paling muda memegang watak Bruce Wayne.

Nama Pattinson juga agak kurang menjadi pilihan pengarah ternama Hollywood beberapa tahun ini dan nampaknya, filem Batman bakal menaikkan kembali nama Pattinson di persada seni. Anda sudah sedia dengan ‘Sparkling Batman’?


Anda Pasti Terkejut Dengan Cara Pelajar Dahulu Mengira Formula Susah Matematik Tanpa Kalkulator

Nama sahaja Cambridge tetapi ia bukannya sebuah kamus.

Sebenarnya buku ini merupakan sebuah buku penting yang perlu dibawa semasa peperiksaan matematik Tingkatan 4 dan Tingkatan 5 sebelum diperkenalkan kalkulator ke silibus sekolah menengah.

Pelajar perlu merujuk buku ini untuk mendapatkan nilai sin, kos dan tan sebelum berjaya menyelesaikan masalah matematik.

Dalam erti kata lain mereka memerlukan kepakaran untuk mencari info-info tersebut.

Sangat berbeza dengan pelajar sekarang yang hanya perlu menekan fungsi sin, kos dan tan pada kalkulator untuk mendapatkan jawapannya.

Mudahnya pelajar sekarang! Ia pastinya satu nostalgia bagi mereka yang pernah menggunakannya.


Watak Batman Sah Milik Robert Pattinson

Jika sebelum ini terdapat khabar angin mengatakan Robert Pattinson akan membawa watak Batman selepas Ben Affleck melepaskan watak tersebut. Kini, Warner Bros telah sah memilih Robert Pattinson untuk melakonkan watak Wayne dan Batman.

Untuk pengetahuan anda, keputusan memilih Robert Pattinson diambil oleh Warner Bros semalam. Filem trilogy The Batman arahan Matt Reeves ini dijangka akan ditayangkan di pawagam pada 25 Jun 2021.

It’s official. Robert Pattinson is officially Batman! pic.twitter.com/3PKb36c2Wd

— Comic Universe (@PDComicUniverse) May 31, 2019

Malah, pemilihan Mark Reeves sebagai pengarah filem tersebut mungkin disebabkan faktor kejayaan dua filem beliau iaitu Planets of the Apes. Pastinya para peminat filem tersebut akan teruja dengan berita ini dan menantikan pembawaan lakonan Robert Pattinson menjayakan watak tersebut.


Watak Batman Terlalu ‘Deep’, Ben Affleck Dedah Kenapa Tinggalkan DC

Ben Affleck telah mendedahkan kepada umum dalam satu wawancara baru-baru ini dengan GQ mengenai keputusan untuk melepaskan watak Batman adalah kerana beliau sudah hilang semangat untuk membawa watak itu.

Mengimbas kembali kenangan manis ketika pengambaran Batman v Superman, Affleck berkata bahawa dia tidak menyedari betapa besar peranannya untuk membawa watak Batman.

“Saya tidak fikir saya juga menyedari betapa ikoniknya watak ini sehingga saya membawanya,” kata Affleck seperti dipetik oleh Screen Rant.

Beliau menyambung, “ia berlaku ketika Internet berkembang ke dalam perniagaan filem dengan cara yang berbeza dan hubungan dengan peminat, studio, pencipta buku komik telah berubah dan berkembang.

“Mereka berkata, ‘adakah awak mahu mengarahkan dan berlakon filem Batman?’ Saya dapati bahawa saya telah hilang semangat untuk itu.” Kata Affleck dalam wawancara tersebut.

Affleck tetap optimis walau siapa pun penggantinya, dia percaya pelakon itu akan berjaya membawa watak Batman.

Untuk rekod, Matt Reeves telah mengambil alih tugas Ben Affleck. Beliau juga telah mengambil Robert Pattinson sebagai Batman versi terbaharu. Filem yang sudah lama ditangguhkan ini sudah mula melalui fasa pengambaran.

Berikut adalah cerita lain mengenai Batman, klik pautan di bawah untuk membaca.

Matt Reeves Kongsi Video Teaser Pertama Robert Pattinson Sebagai Batman

Seakan Kereta Batman, Lamborghini Lancarkan Model Terbaru V12 Vision GT

Netizen Keliru Bagaimana Batman Boleh Muncul Dalam Drama Bersiri Indonesia Ini


Watak DC Comics Dan Marvel Yang Hampir Sama

Bagi peminat-peminat tegar komik DC dan Marvel, pasti sudah tahu tentang watak-watak yang hampir sama di antara dua franchise ini. Paling serupa adalah Green Arrow milik DC dan Hawkeye milik Marvel. Gambar di atas pula adalah gambar Superman dan Hyperion.

Jadi persamaan antara watak-watak ini adalah biasa di antara dua syarikat ini. Ada watak yang DC cipta dahulu, ada yang Marvel cipta dahulu. Tetapi garapan jalan cerita yang membuatkan sesuatu watak itu bersinar lebih daripada watak dari syarikat pesaing.

Jom lihat antara watak yang serupa di antara kedua-dua syarikat ini. Jadi lepas ni anda tidak lagi keliru tentang watak-watak ini. Agak-agak kalau Quiksilver dan The Flash lumba lari, siapa yang menang?


Watak ‘Deathstroke’ Sah Jadi Milik Joe Manganiello Untuk Filem Terbaru Batman

Pelakon siri True Blood, Joe Manganiello akan memegang watak Deathstroke untuk filem solo Batman lakonan Ben Affleck. Bulan lalu, Ben telah berkongsi satu video pendek di mana Deathstroke sedang menjalani pengambaran tanpa diketahui siapa lelaki di sebalik topeng berkenaan.

Presiden DC Entertainment, Geoff Johns telah mengesahkan casting untuk watak Deathstroke ini telah menjadi milik Joe Manganiello. Rata-rata peminat ‘merestui’ pemilihan Joe Manganiello sebagai Deathstroke.

Bagaimanapun, Geoff tidak mahu mengulas lebih lanjut sama ada Deathstroke akan turut serta dalam Justice League yang kini sedang dalam pengambaran.

Geoff dan Ben Affleck akan bersama-sama menulis skrip untuk filem terbaru Batman dan Ben sendiri akan menjadi pengarah untuk filem Batman ini. Hebat. Tiada tarikh bila filem Batman terbaru akan berada di pawagam dan kemungkinan besar paling awal ianya boleh siap adalah pada tahun 2018. All the best Ben dan Joe!


Watak Disney Ini Mengejutkan Pengunjung Di New York Sebagai Bayang-Bayang Mereka

Pengunjung pusat beli belah di Long Island, New York menjadi riuh apabila watak-watak Disney seperti Mickey Mouse, Goofy, Donald Duck, Minnie Mouse, Woody and Buzz dari Toy Story, Elsa, Anna, dan Olaf dari Frozen, dan banyak lagi menjadi bayang-bayang pengunjung di hadapan sebuah kedai bernama “Umbra Penumbra Magic Shop” yang bermaksud dua bahagian bayang-bayang.

Semuanya berakhir dengan senyuman. Entah mengapa terharu pula melihat pengakhiran kejutan ini.

Jika anda diberi peluang, apakah watak Disney yang anda mahu mencerminkan siapa diri anda?

LIKE Facebook The Vocket untuk pelbagai kisah menarik di sini


9 Watak Guru Dalam Filem Yang Menarik Buat Tontonan Anda

Untuk hari guru tahun lalu, saya pernah menulis mengenai filem dari Thailand berjudul Teachers Diary yang saya anggap menarik kerana ia membawa bidang perguruan ke kawasan pedalaman – di atas bot di pinggir air.

Tahun ini pula kita baru disajikan dengan filem hebat berkisar kisah benar seorang guru yang cukup menginspirasikan bernama Cheryl Anne Fernando di dalam filem Adiwiraku.

Menerusi dua contoh watak filem di atas, ia masih terikat dengan guru atas nama profesion. Tetapi melalui skop yang lebih luas, sesiapa yang mempunyai ilmu dan mampu menyampaikan ilmu, beliau juga adalah guru.

Jadi kali ini, saya senaraikan beberapa watak guru pilihan dari filem yang bagi saya punyai sisi yang menarik untuk ditonton.

Jangan kecewa jika saya tidak menyenaraikan Francois Begaudeau dari filem The Class (2008), Professor Gerald Lambeau dari filem Good Will Hunting (1999), Erin Gruwell dari filem Freedom Writers (2007) atau Mark Thackeray dari filem To Sir, With Love (1967).

Ini kerana ini bukan senarai terbaik, tetapi senarai yang mungkin membuat anda ingat akan sesuatu pada guru-guru anda.

1. John Keating lakonan Robin Williams dari filem Dead Poets Society (1989)

Tidak sah rasanya jika senarai ini tanpa Profesor Keating. Robin Williams sememangnya pelakon yang terbukti jarang sekali menghampakan. Dan melalui watak ini, beliau membuktikannya lagi.

Watak seorang profesor yang cuba menyelami setiap jiwa murid-muridnya dengan permainan sastera dan puisi ini sememangnya satu watak yang patut ditonton oleh bakal guru, sedang menjadi guru dan bekas guru.

Mungkin ada pelajaran yang boleh diperolehi yang tidak ada di dalam buku rujukan. Kerana John Keating cuba menjadi lebih dari sekadar menjadi seorang guru pada murid-muridnya.

2. Kensuke Miyagi lakonan Pat Morita dari filem Karate Kids (1984)

Filem ini boleh dikatakan fenomena sekitar era 80an di mana boleh dikatakan filem ini sering diulang siar di kaca televisyen.

Walaupun ia amat dikenang melalui babak ‘The Crane Stance’ oleh Daniel LaRusso lakonan Ralph Macchio, tetapi karisma watak Mr. Miyagi memberi lebih banyak warna dan kenangan.

Watak seorang guru seni mempertahankan diri yang tenang dan bertindak hanya apabila perlu ini sememangnya membuat ramai anak muda berkira-kira mahu belajar seni mempertahankan diri.

3. Ram Shankar Nikumbh lakonan Aamir Khan dari filem Taare Zamen Par (2007)

Aamir Khan merupakan antara ‘Khan’ yang gemar lari dari ciri tipikaliti. Dengan watak genius di dalam 3 Idiots atau makhluk asing di dalam PK, versatiliti Aamir Khan sememangnya dikagumi. Tetapi melalui watak seorang guru yang cuba memahami pelajarnya yang disleksia, bagi saya ini antara lakonan hebat dari beliau.

Menarik pada watak ini, ia gemar melahirkan rasa pada penontonnya agar turut sama memahami apa yang dia lalui dan bukan sekadar mahu kita melihat dia sebagai hanya seorang guru di sekolah. Kerana watak ini membuktikan, mungkin ada perkara yang ibu bapa terlepas pandang. Sememangnya watak yang mampu menginspirasikan.

4. Yuko Moriguchi lakonan Takako Matsu dari filem Confessions (2010)

Bagi sesiapa yang pernah menonton filem ini, mungkin Cikgu Yuko bukan guru contoh terbaik. Ya, satu watak di mana seorang guru kelas menjadi mangsa ‘kenakalan’ anak muridnya dan si guru cuba mencari siapa di kalangan muridnya yang bertanggungjawab.

Tetapi apa yang menarik pada watak ini, ia sentiasa membuatkan seorang guru tetap seorang guru dan seorang ibu tetap seorang ibu. Watak ini seolah sentiasa one step ahead dari setiap muslihat murid-muridnya yang menyangkakan mereka boleh memperbodohkan seorang guru.

Mungkin boleh dikatakan ini ialah Great Teacher Onizuka tetapi bukan di dalam cara yang amat serius. Mudahnya, hormati guru anda.

5. Butet Manurung lakonan Prisia Nasution dari filem Sokola Rimba (2013)

Riri Riza, sang pengarah filem hebat Laskar Pelangi (2008) kembali dengan filem ‘pendidikan’ melalui Sokola Rimba. Prisia Nasution yang mula dikenali di Malaysia melalui filem arahan Dain Said, Interchange ini mempersembahkan watak seorang guru yang tak kenal erti putus asa.

Menariknya watak ini, guru ini perlu mengajar anak-anak yang tinggal di hutan dan dia sendiri perlu mengajar anak-anak rimba ini membaca dan menulis di dalam hutan. Selain itu, watak ini perlu berhadapan rintangan kuno betapa bekerja lebih baik dari belajar.

Oh ya! Jika soalannya mengapa perlu mengajar di hutan dan tidak ke sekolah, jawapannya ialah kerana judul filem ini Sokola Rimba.

6. LouAnne Johnson lakonan Michelle Pfeiffer dari filem Dangerous Mind (1995)

Dari seorang Catwomen di dalam Batman Return (1992) dan kemudian menjadi seorang guru di dalam Dangerous Mind, itu versatiliti Michelle Pfeiffer.

Memegang watak seorang bekas U.S Marine yang perlu berhadapan dengan murid-murid ‘samseng’ malahan pengedar dadah, watak ini menunjukkan satu sisi didikan yang ‘tegas’ tetapi bijak.

Walaupun pada awalnya watak LouAnne mengatakan “Who are those kids? Reject from hell?”, akhirnya kita akan lihat sinar pada gelapnya gelumang dunia samseng mereka.

Oh ya, soundtrack Gangsta Paradise dari Coolio masih malar segar hingga kini.

7. Dewey Finn lakonan Jack Black dari filem School of Rock (2003)

Jack Black memang dikenali melalui kepelbagaian watak. Tetapi dia cukup diingati melalui watak ini, seorang guru ganti yang tak tahu bagaimana menjadi guru dan tiba-tiba menjadi guru.

Apa yang menarik melalui watak Dewey Finn ini, watak ini bersungguh-sungguh cuba mengajar apa yang dia tahu kerana menganggap apa yang dia tahu ialah satu pelajaran.

Ya, mata pelajaran rock history kemudian memberikan kerja rumah dengan study lagu-lagu Led Zeppelin dan The Ramones, sekolah mana lagi yang akan mengajar perkara ini kecuali School of Rock bukan?

8. Pakcik Halim lakonan R. Jaafar dari filem Bujang Selamat (1985)

Mungkin di dalam senarai yang tertera, watak guru silat yang dilakonkan oleh Allahyarham R. Jaafar ini bukan sebuah watak deep yang mengesankan.

Walaupun ia seperti copycat kepada watak Kensuke Miyagi di dalam filem Karate Kids, tetapi elemen fun dan memorable melalui watak ini meninggalkan kenangan seorang guru tidak formal yang sukar untuk dilupakan walau dibayangi kemunculan filem aksi lain.

Sememangnya sukar kita nak melupakan adegan dua kali kanan, dua kali kiri, pandang depan, jaga nafas itu bukan selain dari gelek lagu R.Azmi dengan copycat gerakan The Crane Stance.

9. Kang In-ho lakonan Gong Yoo dari filem Silenced (2010)

Sebelum menjadi seorang Goblin dan zombie, Gong Yoo boleh dikatakan agak menyerlah melalui watak ini. Watak seorang guru yang terpaksa melawan guru lain (malah melawan sistem kehakiman) demi membela murid kelainan upaya sememangnya watak yang amat mencabar bakat lakonan Gong Yoo.

Walaupun lakonannya di dalam filem ini agak lambat panas, namun apa yang menarik ialah watak ini memberi satu rasa betapa menjadi guru bukan sekadar mengajar, tetapi juga melindungi anak muridnya sedaya yang mungkin. Dan watak ini agak menarik kerana ia membawa kita ke mengenali siapakah guru dan siapakah yang cuma bergelar guru.

Mungkin senarai ini cuma sebahagian dari beberapa lagi watak guru formal dan tidak formal yang saya rasa menarik.

Ya, masih ada guru sekacak Mr. Hasumi dalam Lesson of Evil (2012), Muluk di dalam Alangkah Lucunya Negeri ini (2010) atau Melvin B. Tolson dalam The Great Debaters (2007) yang saya tidak senaraikan.

Tetapi siapa pun yang kita, kita juga tetap seorang guru. Mungkin anak murid kita tidak berseragam putih, tetapi mungkin hanya memakai pampers dan mahu kita mengajarkannya bertatih dan mengajar menyebut ‘Papa’ atau ‘Mama’ sebagai perkataan pertama.

Kerana kita pernah menjadi murid pada ‘guru’ itu.


Watak Kecil Beri Impak Besar, Mus May Kongsi Pengalaman Bekerja Dengan Mamat Khalid

Mamat Khalid telah meninggalkan kita. Allahyarham difahamkan pengsan di restorannya, Sarang Art Hub di Tanjong Malim, sebelum dikejarkan ke hospital dan disahkan meninggal dunia di sana.

Ucapan takziah dan selamat tinggal memenuhi ruang media sosial dari rakyat Malaysia mahupun rakan artis. Pemergian allahyarham telah meninggalkan kesan kepada seluruh peminat filem tanah air.

Sebahagian rakan artis dan penggiat seni tanah air turut berkongsi cerita dengan orang ramai mengenai peribadi arwah Mamat Khalid dan bagaimana arwah telah meninggalkan kesan kepada mereka.

Antaranya adalah Mus May, di dalam hantarannya di Facebook, Mus bercerita bagaimana watak kecilnya di dalam filem Hantu Kak Limah telah meninggalkan impak yang besar kepada umum.

“Dua bulan selepas saya keluar dari hospital 2017, saya ditawarkan watak Bapak Bunian. Untuk scene saya shooting di kawasan Kuala Kangsar & Taiping sekitar November 2017.

“Saya awal-awal beritahu pada abang mamat yang saya ada problem sikit bab ingatan ni. Dia cakap tak apa, abang faham. Dia cakap watak ni abang memang nak bagi kamu. Arwah memang tak beri tekanan langsung pada saya. Tak ada banyak kali take pun. Sebab dia faham keadaan saya time tu.

“Saya betul-betul tak sangka. Watak kecil saya dalam HKL tu beri impak yang besar, yang orang akan ingat sampai bila-bila ‘Per..Per..’” katanya.

Di akhir catatan di Facebook, Mus mengucapkan terima kasih kepada arwah Mamat Khalid yang telah memberi peluang kepada beliau untuk berlakon dan baginya, pemergian arwah umpama hilangnya satu bintang.

Selain daripada Mus, rakan artis yang turut berkongsi cerita mengenai arwah adalah Que Haidar atau lebih dikenali orang ramai dengan watak Amy Mat Piah yang dipegangnya sewaktu berada di bawah arahan Mamat Khalid dalam filem Rock Oo!

Antara director terawal yg mengesan bakat saya. Bermula dgn 1 commercial Putrajaya dan seterusnya menghadiahkan saya Amy Mat Piah juga Deris. Al fatihah untuk Abang 🙏🏻💔 https://t.co/53cHX3ZEd4

— Que Haidar (@que_haidar) October 23, 2021

Menulis di laman Twitter, Que berkata bahawa jasa Mamat Khalid tidak boleh dilupakan, baginya arwah adalah antara pengarah awal yang membantunya berkembang menjadi pelakon yang baik.

“Antara director terawal yang mengesan bakat saya. Bermula dengan 1 commercial Putrajaya dan seterusnya menghadiahkan saya Amy Mat Piah juga Deris. Al fatihah untuk Abang,” katanya di laman Twitter.

Pengalaman membawa watak Amy Mat Piah pernah diceritakan oleh media tempatan apabila Mamat Khalid sendiri akui bahawa dia pernah memarahi Que di set pengambaran kerana berlakon seperti ‘kayu jenis baharu’.

Namun pengalaman itu telah berjaya mencorakkan Que, Mus dan ramai lagi pelakon serta rakan artis yang pernah bekerjasama dengannya.

Allahyarham Mamat Khalid menghembuskan nafas terakhirnya di usia 58 tahun dan meninggalkan seorang isteri, Hasmah Hassan serta lima orang anak. Arwah adalah individu yang cukup disegani dalam dunia perfileman tempatan dan karya-karyanya sering mendapat tempat di kalangan peminat tempatan.

Dua berita sedih dalam satu masa: bubarnya Bittersweet dan perginya Mamat Khalid. Untuk bacaan lanjut, klik pautan di bawah.

Dua Berita Sedih Dalam Satu Masa: Bubarnya Bittersweet Dan Perginya Mamat Khalid

‘Lebuhraya Ke Neraka’ Karya Mamat Khalid Yang ‘Deep’ Dan Pasti Akan Buat Anda Sentap

13 Sebab Kenapa Filem Rock Bro Arahan Mamat Khalid Wajar Ditonton


Watak ‘Logan’ Bukan Hugh Jackman Yang Mungkin Anda Tidak Tahu

Seminggu selepas pelancaran filem Logan, kami yakin ramai diantara peminat filem superhero atau X-Men sudah selesai menonton filem ini. Filem yang penuh dengan aksi dan mainan perasaan yang tinggi ini bukan sahaja membuatkan para penonton teruja malah para pengkritik filem seluruh dunia.

Menyoal tentang lakonan Hugh Jackman dan Dafne Keen sememangnya top class. Namun apa yang menarik mengenai filem Logan ini adalah penggunaan ‘digital resurrection’ melalui method terbaru yang diimplemen. Penggunaan ‘digital resurrection‘ yang pada mulanya digunakan pada watak Grand Moff Tarkin di dalam filem Star Wars: Rogue One nampaknya diteruskan melalui filem Logan.

Jangan terkejut jika saya katakan, watak ‘Logan’ itu sendiri tidak sepenuhnya dilakonkan oleh Hugh Jackman. Selain daripada stuntman yang anda boleh jangkakan, penggunaan digital editing yang dipaparkan telah membuatkan Hugh Jackman tampak lebih tua dan ‘badass‘ daripada biasa.

Tidak terikat dengan hanya menghasilkan gambar statik, kini digital video editing membolehkan suntingan yang dibuat tampak lebih ‘hidup’ dan real. Berikut merupakan perbezaan diantara muka sebenar Hugh Jackman dan Dafne Keen tanpa edit dan setelah dibuat suntingan digital.

Sebelum memulakan proses editing seperti yang diinginkan, dua watak utama di dalam filem iaitu Hugh Jackman dan Dafne Keen terpaksa melalui beberapa ‘digital scanning‘ terlebih dahulu. Tujuannya adalah bagi membolehkan gabungan diantara ‘watak sebenar’ dan ‘watak digital’ tampak lebih secocok.

Setiap ukuran dan tekstur di muka diambil kira pada setiap. Bukan sahaja di bahagian hadapan malah secara menyeluruh bagi memudahkan pasukan video editing membuat suntingan daripada beberapa sudut yang lain.

Seterusnya, prosedur editing diteruskan dengan menukarkan wajah stuntman yang melakonkan ‘Logan’ kepada versi Hugh Jackman. Kami jangka ianya memakan masa yang lama memandangkan suntingan yang dibuat berjaya memberikan gambaran seolah-olah Hugh Jackman sudahpun tua dan semuanya kelihatan sangat original.

Bukan sekadar membuat suntingan visual, ekspresi muka ‘stuntman‘ juga antara yang diubah untuk dipadankan bersama watak yang dilakonkan Hugh Jackman.

Sangat menarik untuk melihat bagaimana proses video editing berjaya mengubah wajah seseorang. Jika dulunya filem Tron yang dilancarkan pada 1982 sudah berjaya membuatkan orang ramai teruja dengan penggunaan CGI yang canggih pada ketika ini, kini industri video editing dirancakkan pula dengan penggunaan beberapa method terbaru.

Tahniah kami ucapkan sekali lagi buat pasukan yang menjayakan editing filem ‘Logan’. Tak sangka pula watak Hugh Jackman dan Dafne Keen terpaksa melalui beberapa proses suntingan bagi mendapatkan imej yang lebih epik dan real untuk tontonan para penonton.

Tidak hairanlah hasil usaha mereka dibalas dengan kutipan wang tertinggi di dalam sejarah box office selepas seminggu sahaja ditayangkan.

Selepas berjayanya filem Logan dengan penggunaan digital resurrection yang epik, dijangkakan para penonton bakal dihiburkan dengan lebih banyak filem yang bakal menggunakan method editing yang sama.

Dalam erti kata lain, ‘menghidupkan’ semula watak yang sudah lagi tidak ada seperti ‘Brian O’Conner’ di dalam siri filem ‘Fast And Furious’ bukan lagi masalah buat para pengkarya filem di masa akan datang.

Baca lagi: ‘Logan’ Pengakhiran Terindah Dan Epik Buat Wolverine


Watak Rogue One: A Star Wars Story™ Yang Manakah Paling Sesuai Menggambarkan Diri Anda?

A new Star Wars movie is just around the corner! Ramai yang teruja sebenarnya dengan filem spin off terbaru Star Wars ini. Tak faham apa maksud spin off? Anda boleh baca berkenaan maksud spin off di sini.

Baca : Ini Peluang Anda Untuk Membeli Merchandise Rasmi ‘Rogue One : A Star Wars Story™ Pada Harga Yang Awesome

Baik, anda dah baca berkenaan maksud spin off? Baik mari kita watak dari Rogue One yang mana paling mengambarkan siapa diri anda. Anda boleh boleh di sini dan baca penjelasan character anda di bawah.

1. Jyn Erso – The Adventurous Hero

Anda seorang yang sangat berani! Walaupun anda masih muda, tetapi anda boleh dipercayai untuk menjalankan kerja-kerja yang mempunyai komitmen yang tinggi. Anda akan menjadi seseorang yang hebat di masa akan datang. Anda juga seorang yang kuat tetapi keras kepala dan degil.

2. Cassian Andor – The Intelligent Captain

The Kapitan of the team! Cassian berpihak kepada Alliance dan turut terpilih untuk misi mencuri pelan Death Star Ini. Beliau seorang yang agak pendiam dan tidak banyak bercakap tetapi sangat berpengalaman. Anda adalah seorang yang berpengetahuan luas, berkarisma, berani dan professional.

Imwe adalah seorang sami yang buta yang berjuang di jalan Jedi. Anda seorang yang berani menempuh onak dan duri dan tiada apa yang boleh menghalang anda! Anda seorang yang berprinsip dan kekurangan diri tidak membataskan kemampuan anda. Di samping itu, anda juga seorang yang spiritual dan dan sentiasa optimistik.

Malbus sentiasa berjuang bersama rakan baiknya, Imwe. Anda seorang yang handal dan optimistik. Jika anda mahukan sesuatu, anda akan tetap mendapatkannya. Tiada maksud ‘No’ dalam kamus anda. Anda juga seorang yang akan menyempurnakan tugas anda walau apa pun yang berlaku.

Pada awalnya, robot ini deprogram untuk berpihak kepada Galactic Emporer sebelum Cassian menemuinya dan memprogramnya kembali untuk berpihak kepada Alliance. Anda adalah penghibur di kalangan rakan-rakan anda dan semua orang sayangkan anda. Anda juga seorang yang setia dan akan berjuang berhabis-habisan bersama rakan anda.

Anda seorang yang mahir dalam bidang yang anda ceburi. Anda seorang yang berpengalaman dan anda tetap cool jika sesuatu yang dirancang tidak berjalan seperti yang dirancang. Anda juga seorang team player dan lebih suka bekerja secara berkumpulan.

Anda seorang yang rebellious! Anda mempunyai pendapat yang berbeza dengan orang lain yang anda rasanya ianya benar. Anda seorang yang berazam dan mahukan setiap perkara dilakukan dengan cara anda sendiri. Tetapi segala yang anda buat semuanya untuk kepentingan dan keselamatan keluarga anda sendiri.

Kini masanya untuk anda mengundi watak manakah yang paling sesuai menggambarkan diri anda. Barulah kita tahu anda di team yang mana. Anda boleh undi di sini.

Pilihan telah dibuat dan tahukah anda, anda boleh menebus official merchandise watak kegemaran anda ini di Giant pada harga yang istimewa? Sempena filem terbaru Star Wars, Rogue One: A Star Wars Story™ anda boleh kumpul merchandise edisi khas filem ini bermula 3 November 2016 sehingga 31 Disember 2016! Giant akan melancarkan merchandise rasmi Rogue One: A Star Wars Story™! Barangan seperti Tin Lunch Box, Travel Luggage, Death Star Umbrella dan Drawstring Bag boleh dibeli dan dikumpul oleh para peminat.

Lebih menarik adalah terdapat stamp khas yang anda perlu kumpul dan boleh tebus merchandise ini dengan harga discount! Bagaimana caranya untuk dapatkan stamp khas ini? Apabila anda berbelanja di Giant sebanyak RM30, terus anda dapat 1 stamp. Mudah kan? Jadi anda hanya perlu kumpul 10 stamp untuk melayakkan anda membeli barangan rasmi Rogue One: A Star Wars Story™ pada harga yang lebih murah. Anda juga boleh dapat stamp khas ini jika anda mengisi minyak di Caltex dengan nilai RM30 atau membeli produk terpilih keluaran P&G. Cool!

Jangan lupa untuk terjah Giant untuk membeli official merchandise Star Wars ini. Lagi banyak anda berbelanja, lebih cepat peluang untuk anda kumpul setiap produk ini. Pilihan di tangan anda. May the force be with you!


Watak Superhero Transgender Pertama Bakal Diwujudkan Oleh Marvel

Marvel bakal mewujudkan filem pertama yang menampilkan watak superhero yang terarah kepada transgender.

Perkara ini diumumkan kepada orang ramai ketika Akademi Filem New York yang menampilkan Presiden Marvel, Kevin Feige. Beliau menyebut bahawa seorang superhero trans akan muncul tidak lama lagi.

“Dan tidak lama lagi, dalam filem yang kami rakam sekarang,” katanya

Perancangan ini dirujuk Marvel sebagai ‘pelan jangka panjang’ dengan lebih ramai superhero trans dan mereka dijangka akan membuat penampilan pertama di dalam Thor : Love and Thunder pada 2021.

Peminat pula berpandangan bahawa watak yang paling dekat dan sesuai dengan perancangan Marvel setakat ini adalah Sera dari Thor yang merupakan malaikat lelaki bertukar menjadi malaikat wanita.

Untuk menguatkan lagi realiti ini, Marvel sebenarnya sudah lama bercadang untuk memasukkan watak transgender, lapor The Guardian.

Selain itu, superhero pekak pertama Marvel akan membuat penampilan, manakala superhero Asia-Amerika pertama akan hadir pada 2021, dengan Shang-Chi dan Legend of the Ten Rings.

Sebelum ini watak James Bond juga pernah dicadang untuk di bawa oleh transgender. Klik pautan di bawah untuk membaca.

Pelakon British Ini Mahu Transgender Ganti Daniel Craig Sebagai James Bond

Pizza Hut Malaysia Mohon Maaf Atas Gurauan Isu Transgender

Gambar Bersama Syed Saddiq, Siapa Sebenarnya Wanita Cantik Berbaju Kebaya Ini?


Anda Pasti Tidak Mahu Bercuti Di Mexico Selepas Menonton Video Ini

Kami tidak boleh membayangkan perasaannya jika dikejar buaya sewaktu sedang berenang di sebuah sungai. Namun, itulah yang telah berlaku kepada seorang pelancong di Mexico. Saksikan kejadian cemas dalam video yang dirakam oleh Manuel Carrera ini.

Mujur buaya tersebut dikatakan sedang kekenyangan kerana telah diberi makan oleh penduduk tempatan dan pelancong sebelum kejadian ini berlaku. Oleh itu, buaya tersebut tidak begitu bersungguh untuk mengejar mangsanya. Nasib pelancong itu begitu baik kerana tidak berakhir menjadi santapan sang buaya! Fuh.


7 Watak Syaitan Bertopengkan Manusia Seperti Tyson Dalam Filem Lebuhraya Ke Neraka

Mungkin kepada sesiapa yang sudah menonton filem Lebuhraya Ke Neraka, pasti anda akan terkesan dengan watak Tyson, iaitu watak syaitan lakonan hebat Khir Rahman.

Menurut kata Khir, apabila Mamat Khalid meminta dia melakonkan watak Tyson, dia keliru bagaimana dia nak melakonkan watak Syaitan sedangkan dia sendiri pun tak tahu watak syaitan itu bagaimana.

Sudah pasti bukan mudah nak bercakap mewakili suara Syaitan dalam keadaan Khir sendiri seorang manusia. Ini kerana watak dirasuk (yang sudah selalu kita tonton) sangat berbeza dengan watak menjadi Syaitan.

Mungkin kerana itu, di dalam filem Lebuhraya ke Neraka, walaupun watak Tyson lakonan Khir Rahman itu mewakili Syaitan dalam form seorang manusia, tetapi ada beberapa point yang jelas menunjukkan siapa kita dalam melihat Syaitan.

Sebenarnya walau watak Tyson itu agak asing di Malaysia (apatah lagi dilakonkan oleh pelakon beragama Islam), watak-watak ‘seberat’ itu sudah sering menghiasi layar lebar.

Untuk itu, minggu ini saya memilih menulis mengenai beberapa watak yang boleh dikategorikan ‘sama’ dengan watak Tyson. Dan nota ini sekadar untuk rujukan perbandingan lakonan.

Mungkin senarai ini cuma sebahagian dari pilihan saya dan mungkin anda ada pilihan peribadi yang lain?

BACA: ‘Lebuhraya Ke Neraka’ Karya Mamat Khalid Yang ‘Deep’ Dan Pasti Akan Buat Anda Sentap

1. Al Pacino sebagai John Milton di dalam The Devil Advocate (1991)

John Milton ialah satu watak smart dengan penampilan kemas dan korporat atas kapasitinya sebagai seorang peguam annoying yang bijak berkata dan berkarisma.

Melihat watak ini berkonfrantasi dengan Kevin (lakonan Keanu Reeves) cukup membuat kita terasa yang apa Al Pacino lakonkan ini agak ‘menyeramkan’ apatah lagi di dalam kebanyakkan dialog Milton berbicara soal Tuhan.

2. Peter Stormare sebagai Lucifer Morningstar di dalam Constantine (2005)

Namanya sahaja sudah melambang betapa sungguh ‘jahat’ watak ini. Watak Lucifer di dalam filem ini dibikin kemas dengan sut putih elegan yang bertindak dan berkata-kata bila perlu.

Tanpa perlu tampil di dalam fizikal bayangan Syaitan, watak Lucifer di dalam filem ini akan diingati sebagai watak yang cukup penting selain dari watak Constantine sendiri.

3. John Leguizamo sebagai The Violator/Clown di dalam Spawn (1996)

Tyson bagi saya ialah jelmaan Clown dari filem Spawn. Dengan penampilan bak badut yang lucu, watak ini gemar membikin lawak tetapi jengkel dan suka membantu untuk menyusahkan.

Pasti adegan memakan pizza berulat akan diingati oleh peminat filem ini selain dari paparan bagaimana tentera Hellspawn dalam bayangan pengarahnya.

4. Elizabeth Hurley sebagai The Devil di dalam Bedazzled (2000)

Mungkin boleh dikatakan antara watak ‘evil’ tercantik yang pernah ada. Dengan pakaian merah yang mungkin mewakili betapa ‘panasnya’ watak itu, dia memainkan peranannya yang nakal pada manusia.

The Devil mampu mengubah watak Elliot lakonan Brendan Fraser dari seorang Raja Dadah Colombia hingga menjadi Abraham Lincoln.

5. Rosalinda Celentano sebagai Satan di dalam The Passion of Christ (2005)

Watak ini boleh dikatakan watak minimal di dalam filem ini. Namun kemunculannya dengan penampilan ‘unik dan misteri’ meninggalkan kesan dengan dialog yang memberi impak pada keseluruhan cerita.

Tetapi filem arahan Mel Gibson ini cukup ‘berat’ dan ‘dalam’ untuk diselusuri apatah lagi ia berkisar pada kepercayaan dan sejarah.

6. Jun Kunimura sebagai The Stranger di dalam The Wailing (2016)

Mungkin jika anda belum pernah menonton filem ini maka boleh saya katakan ini spoiler terbesar untuk filem ini. Berpenampilan orang tua kampung yang gemar memancing ikan, secara zahirnya ia tidaklah sengeri mana.

Tetapi jika anda pernah menontonnya pasti anda akan terbayang bagaimana ‘orang asing’ ini mengucapkan petikan ayat dari Bible di hadapan seorang paderi melalui form beliau yang sebenar. Cukup menggerunkan bukan?

7. Jack Nicholson sebagai Daryl Van Horne di dalam The Witches of Eastwick (1987)

Jack Nicholson cukup memberi di dalam filem The Shining yang mana dia terpaksa berhadapan dengan permainan Syaitan. Kali ini beliau menjadi ‘syaitan’ yang cukup menggoda dan dalam masa yang sama mampu meracun fikiran manusia.

Berpenampilan fancy tetapi misteri, watak yang asalnya untuk Bill Murray ini sememangnya agak mencabar tetapi berjaya dilakonkan dengan baik oleh Jack.

Masih ada beberapa lagi watak yang saya rasakan ‘kuat’ di dalam membawakan watak ‘jahat’ seperti ini. Dan mungkin watak Tyson agak jauh untuk diperbandingkan.

Tetapi seperti yang saya katakan, melakonkan apa yang kita tak nampak tidak mudah apatah lagi melakonkan watak musuh sepanjang hayat.

Dan walaupun watak Tyson watak kontroversi lakonan manusia, tetapi ada eskapisme yang membuat Tyson mungkin bukan Tyson yang menjadikan filem Lebuhraya ke Neraka sebagai naskah penghubung antara kita dan sesuatu yang mungkin kita lupa wujudnya.


‘Water Park’ Pertama Di Dunia Untuk Golongan Kurang Upaya Kini Dibuka

Membasahkan diri di taman tema air pada musim panas memang syok! Tapi seperti yang kita tahu, amat jarang taman tema air yang memberikan akses khas buat golongan kurang upaya atau OKU ni. Oleh itu, tahniah diucapkan kepada Morgan’s Inspiration Island yang terletak di San Antonio, Texas kerana berjaya menjadi taman tema air pertama di dunia yang dibuka khas untuk golongan istimewa.

Telah dibuka sejak 17 Jun yang lalu dengan bertemakan tropika, Morgan’s Inspiration Island menawarkan 6 tarikan utama buat pengunjungnya seperti menaiki bot, bermain meriam air, splash pad dan banyak lagi. Semuanya tersedia dengan sistem yang membolehkan ianya diakses oleh golongan kurang upaya dengan mudah.

Walaupun ianya dibuka khas untuk golongan upaya, Morgan’s Inspiration Island tetap menawarkan pengalaman penuh seperti taman tema air yang lain. Bezanya, di sini golongan kurang upaya juga boleh berseronok seperti orang lain. Paling menarik, golongan kurang upaya sangatlah dialu-alukan untuk datang ke sini secara percuma!

Gordon Hartman selaku pengasas kepada Morgan’s Inspiration Island berkata, matlamat beliau adalah untuk memberikan pengunjungnya satu pengalaman yang hebat melalui persekitaran yang  inklusif, selamat, selesa dan tidak terlalu padat.

Selain dari menyediakan kemudahan kepada semua kategori OKU, antara ciri yang ditawarkan di sini ialah gelang yang boleh dikesan untuk memudahkan ibubapa mencari anak-anak mereka.

Morgan’s Inspiration Island dengan kerjasama University of Pittsburgh telah memperkenalkan kerusi roda yang dicipta khas untuk kegunaan taman tema ini dipanggil PneuChair.

PneuChair lebih mudah dan selesa untuk digunakan, ianya menggunakan kuasa tekanan udara untuk berfungsi dan bukannya bateri. Untuk pengecasan semula, ia mengambil masa hanya selama 10 minit untuk isian penuh berbanding bateri yang perlu dicas sekurangnya 8 jam. PneuChair lebih menjimatkan dan paling penting kalis air.


Watsons Pavilion ‘Havoc’ Kerana Cabaran 6 Pasangan #watsonsmti Ini

Selepas pusingan penuh mendebarkan di Battle Round, kita sudah ada top 6 Watsons Malaysia’s Top Influencer! Jadi di bawah adalah top 6 influencer yang akan meneruskan cabaran ke peringkat seterusnya.

Tugasan seterusnya mempunyai elemen kejutan kerana buat pertama kalinya, setiap perserta akan digandingkan dengan ‘pasangan’ mereka untuk cabaran Influencer Ideal Couple.

Apa yang mereka perlu lakukan dalam cabaran ini adalah meminta pasangan untuk mengambil gambar ‘OOTD’ dengan produk Watsons dan muat naik di laman sosial media mereka. 3 gambar dengan caption yang paling power akan dipilih untuk ke pusingan seterusnya. Ini pilihan Top 3 kami yang mungkin ke pusingan seterusnya.

Who would expect @watsonsmy can also be an IG worthy spot for your necessities game. Shopping with girlfriend @furrrgy day! Fashioned up with @spao_my p/s: Who mention mascaras are just for eyes #iammyownfilter 😂 @ohbulanofficial @spao_my #watsonsmti #watsonsmalysia #ohbulan

A post shared by  Daniel O'Neil (@imdanieloneil) on Nov 9, 2018 at 11:27pm PST

Hmm apa lagi nak beli dekat Watsons eh? @watsonsmy #watsonsmti #ohbulanofficial #spao_my

A post shared by  Fasiha Latiff (@fasihalatiff_) on Nov 10, 2018 at 12:16am PST

HELP ME TO LIKE THIS PHOTO @watsonsmy @ohbulanofficial @spao_my #watsonsmti #squadathilladhun @danialtsu hold your style and your hair with gatsby

A post shared by  Athilla D'Hun 🇲🇾 (@athilladhun) on Nov 10, 2018 at 12:15am PST

Peserta mana yang akan ke peringkat top 3? Sama-sama kita nantikan!


Wau Animation Sedang Mencari Bakat Baru Sempena Filem ‘Ejen Ali’

Setelah dua musim berlalu, akhirnya siri animasi popular terbitan Wau Animation iaitu Ejen Ali kini bergerak ke fasa seterusnya dalam mengeluarkan filem animasi pertama mereka.

Filem ini dihasilkan disebabkan hasil maklum balas dari peminat bukan sahaja dari kanak-kanak malah orang dewasa turut memberi reaksi positif mengenai cerita ejen cilik ini. Berikutan sambutan yang baik dikalangan peminat seluruh Malaysia, Wau Animation baru-baru ini telah membuka peluang kepada orang ramai dalam pencarian bakat suara untuk filem ini.

Mereka mencari empat watak suara berlainan iaitu orang dewasa lelaki dan wanita, watak remaja yang bertenaga dan akhir sekali watak kanak-kanak lelaki dan perempuan. Kepada yang berminat untuk menyertai anda boleh pergi ke ujibakat ini di BookXcess, Tamarind Square, Cyberjaya pada 31hb Ogos 2018 ini.

Ujibakat ini akan berlangsung bermula jam 10 pagi sehingga 6 petang. Buat anda yang berminat inilah masanya untuk anda mencuba nasib. Mungkin anda pilihan yang dicari Wau Animation.


Wawancara Al Jazeera ‘Malaysia: Najib Speaks’ Menang Anugerah

Pastinya anda masih ingat wawancara ‘kontroversi’ oleh wartawan Al Jazeera, Mary Ann Jolley bersama bekas Perdana Menteri Malaysia, Dato’ Sri Najib Razak. Wawancara yang bertajuk ‘Malaysia: Najib Speaks’ itu telah memenangi anugerah Interview Of The Year (Wawancara Terbaik) di Royal Television Society Television Awards2019.

. @AJ101East is thrilled to announce we’ve been awarded Interview of the Year at the prestigious @RTS_media Awards in London. Watch @jolleyma’s interview with former Malaysia PM @NajibRazak here: https://t.co/rgxur7VJKN pic.twitter.com/7Z9sGcVL1M

— 101 East Al Jazeera (@AJ101East) February 28, 2019

Hal tersebut diwar-warkan di laman sosial Twitter 101 East Al Jazeera. Menurut juri RTS, anugerah tersebut diberikan kepada wawancara tersebut berikutan kontennya yang menonjol, berani dan keboleh percayaannya yang segar untuk ditonton.

Malah, isu yang dikupas dan pengetahuan penemu ramah merupakan antara faktor wawancara tersebut dipilih menerima anugerah. Untuk tonton wawancara penuh, anda boleh tonton di bawah.


TGV Sediakan Pakej Khas Buat Ibu Bapa & Anak Kecil Menonton Wayang

Musim cuti sekolah adalah waktu terbaik buat para ibu bapa meluangkan masa bersama-sama anak mereka. Banyak aktiviti yang boleh dilakukan dan kebanyakan ibu bapa urban masa kini lebih suka membawa anak-anak mereka menonton wayang di pawagam.

Membawa anak-anak menonton wayang bersama-sama bukanlah satu perkara yang buruk kecuali apabila para ibu bapa gagal mengawal anak kecil mereka sehingga menimbulkan perasaan kurang senang terhadap sebahagian besar penonton yang lain.

Untuk menyelesaikan masalah ini dan memuaskan hati semua pihak, pihak TGV Cinemas tampil dengan solusi baru mereka iaitu menyediakan sesi khas Family Friendly buat para ibu bapa dengan anak kecil.

Ibu bapa digalakkan untuk mengambil sesi khas ini kerana pihak TGV menyediakan pelbagai kemudahan buat mereka dan anak-anak semasa menonton wayang. Antaranya termasuklah menyediakan persekitaran yang sesuai (kurang gelap dan sistem audio yang lebih lembut), ruangan untuk anak-anak berlari-lari, dan juga meja menyalin lampin anak.

Dengan pendekatan ini masalah gangguan anak-anak kecil terhadap penonton lain semasa menonton wayang akan dapat dibendung. Walaubagaimanapun, sesi khas ini hanya boleh didapati di TGV 1 Utama dan terhad kepada filem-filem yang telah ditetapkan oleh mereka.

BACA: 15 Filem Hollywood Wajib Tonton Tahun 2015 Ini

LIKE dan FOLLOW Vocket di Facebook serta Instagram


Wayne’s World Filem Yang Popularkan Kembali ‘Bohemian Rhapsody’ Di Seluruh Dunia

“This is not a song for teenagers to drive around in and head bang.” Buat yang sudah menonton filem Bohemian Rhapsody, pasti ingat adegan ini apabila music executive  untuk label EMI, Ray Foster menolak untuk menjadikan lagu Bohemian Rhapsody sebagai single terbaru untuk kumpulan Queen.

Namun adakah anda tahu ayat yang diucapkan oleh Ray ini sebenarnya homage untuk satu filem cult Hollywood yang dikeluarkan pada tahun 1992? Tahniah jika anda faham jenaka yang diucapkan oleh Ray Foster dan jika anda anda tidak faham, ianya adalah reference untuk filem epik Wayne’s World.

Wayne’s World adalah filem komedi yang ditayangkan pada tahun 1992 yang diarahkan oleh Penelope Spheeris dan ditulis oleh Mike Myers (Austin Powers) dan Bonnie & Terry Turner (penulis That 70s Show dan 3rd Rock From The Sun). Filem ini mengisahkan pasangan duo Wayne Campbell (Mike Myers) dan Garth Algar (Dana Carvey) yang menjalankan siri TV persendirian (yang bersiaran langsung di rumah Wayne) yang mengupas tentang muzik rock yang kemudiannya mendapat perhatian stesyen television terkemuka pada ketika itu.

Filem Wayne’s World menjadi filem ke-8 dengan kutipan paling tinggi pada tahun 1992 di mana filem rock ini berjaya mengutip $183.1 juta; kutipan hebat untuk sebuah filem dengan bajet ‘kecil’ iaitu $20 juta.

Tiada siapa sangka filem yang menampilkan dua ‘kutu rock’ ini boleh menjadi satu fenomena pada tahun 1992. Filem ini menjadi lebih diingati apabila adegan permulaan Wayne’s World dimulakan dengan Wayne dan Garth memandu kereta sambil ‘layan’ lagu Bohemian Rhapsody bersama rakan mereka yang lain.

Adegan lucu ini menyebabkan lagu Bohemian Rhapsody melonjak naik ke tangga kedua carta Billboard ketika filem ini sedang panas di pawagam. Ianya satu pencapaian yang hebat kerana selepas 17 tahun, lagu berkenaan berjaya sekali lagi kembali ke tangga top 10 carta Billboard. Pada awalnya pihak produksi mahu menggunakan lagu Guns N’ Roses (kemungkinan lagu Welcome To The Jungle) tetapi Myers tetap mahukan Bohemian Rhapsody. Beliau turut mengugut tidak mahu terlibat dalam Wayne’s World jika lagu ini tidak dipilih.

Bercakap kepada Guitar World, gitaris Queen Brian May sangat menyukai tribute Wayne’s World untuk lagu berkenaan. “Saya tidak mengenali Myers tetapi beliau membuat panggilan kepada saya dan bertanyakan boleh atau tidak beliau mendapatkan kebenaran untuk menggunakan lagu Bohemian Rhapsody untuk filemnya?” terang May.

Untuk memenuhi permintaan Myers, May membawa potongan video berkenaan dan memperlihatkan video berkenaan kepada Freddie Mercury, yang pada ketika itu sedang bertarung nyawa melawan penyakit yang dihidapinya.

“Saya menunjukkan video berkenaan di katil Freddie dan beliau sangat menyukainya. Sangat menarik kerana lagak mereka memang sama seperti kami. Sebabnya bila kami mendengar sendiri lagu-lagu kami, kami akan jadi seperti mereka!” terang May yang nyata sangat menyukai adegan tersebut.

Freddie meninggal dunia beberapa bulan sebelum filem berkenaan dilancarkan di Amerika Syarikat dan merupakan satu tribute hebat buat penyanyi kumpulan Queen itu.

Disebabkan populariti Wayne’s World yang memuncak, sebuah muzik video baharu Bohemian Rhapsody dengan campuran klip daripada filem Wayne’s World dihasilkan oleh syarikat rakaman Queen. Myers tidak mengetahui tentang perkara itu dan risau jika kumpulan Queen ‘marahkan’ mereka kerana membuat kacau muzik video masterpiece daripada Queen.

Namun May baik-baik sahaja dengan muzik video baharu ini dan berterima kasih kepada produksi Wayne’s World kerana menjadikan Queen sebahagian dariapda filem berkenaan.

Namun muzik video Bohemian Rhapsody versi Wayne’s World ini nyata membawa tuah apabila memenangi anugerah “Best Video From A Film” di anugerah MTV Video Music Award. Brian May dan Roger Taylor mengambil anugerah berkenaan di pentas MTV dan berkata dengan penuh beremosi bahawa Freddie pasti gembira dengan kemenangan ini.

Begitulah betapa besarnya impak filem Wayne’s World kepada Queen sehingga diberikan tribute dalam filem Bohemian Rhapsody. Myers juga membuat kemunculan khas dalam filem Queen ini sebagai Ray Foster, pengarah muzik EMI yang tidak mahu mainkan lagu Bohemian Rhapsody!

Jika anda belum menonton filem Bohemian Rhapsody, silalah ke pawagam dan pilih panggung dengan sistem bunyi yang hebat. Walaupun mungkin ada fakta sebenar yang diubah dalam filem ini, tetapi disebabkan filem Bohemian ini sudah mendapat approval daripada kumpulan Queen, ianya jadi salah sebuah filem yang terbaik untuk tahun ini.

Jika anda belum menonton filem Wayne’s World pula, silalah mencarinya. Agak sukar untuk mencari filem ini pada ketika ini dan anda tanyalah sesiapa yang membesar pada tahun 1992, mereka pasti tahu tentang filem ini. Wayne’s World, Party Time. Excellent!


Waze Dilaporkan Menguji Ciri Memberi Amaran Laluan Yang Kerap Berlaku Kemalangan

Aplikasi Waze memang diakui sangat berguna kerana memudahkan urusan navigasi ke sesuatu lokasi. Pihak pembangun Waze dalam masa yang sama juga sedia menambah beberapa ciri baharu dalam meningkatkan pengalaman penggunaan yang baik.

Terbaharu, Waze didapati sedang menguji baharu yang boleh diakses oleh pengguna beta mereka. Ciri yang dimaksudkan adalah memberi amaran kepada pengguna mengenai laluan yang kerap berlakunya kemalangan.

Amaran ini dapat dihasilkan menerusi laporan daripada pengguna berdasarkan laluan yang pengguna lalu dan sejarah laluan yang pernah berlaku kemalangan akan berubah menjadi warna merah.

Bagaimanapun, ciri ini mungkin tidak akan dipaparkan pada laluan yang pengguna kerap lalu dan amaran hanya akan keluar sekali sebagai peringatan untuk berhati-hati di jalan raya. Ciri ini dijangka bakal ditawarkan secara meluas kepada semua pengguna dalam masa terdekat dan yang tidak berminat turut boleh menyahaktifkan ciri tersebut.


Waze Kemukakan Waktu Yang Sesuai Untuk Anda Merancang Perjalanan Pulang Selepas Beraya

1 Syawal tiba lagi. Selamat Hari Raya kami ucapkan daripada The Vocket. Apabila tiba hari raya tidak sah kalau tidak pulang ke kampung atau ziarah-menziarahi sanak saudara.

Buat anda yang tinggal di luar bandar mungkin tidak menjadi masalah namun adalah satu keperluan buat mereka yang berada sekitar Kuala Lumpur dan Selangor untuk merancang perjalanan pulang setelah puas beraya di kampung.

Menurut data yang diterima daripada Waze, waktu terbaik untuk anda memandu pulang dari kampung kembali ke Kuala Lumpur adalah sebelum pukul 11 pagi pada hari Ahad 10 Julai, ataupun sebelum pukul 10 pagi sebelum hari Isnin 11 Julai. Jangan tersilap, data yang dikemukanan ini merupakan data buat anda bertolak dari kampung ke Kuala Lumpur.

Waze turut mengatakan mengikut data sebelum ini, pengguna tidak digalakkan memandu sekitar tengah-hari – memandangkan kebiasaannya trafik meningkat sehingga 262% ketika itu.

Adalah lebih baik buat anda untuk menyertakan tempat yang dituju dan waktu yang mereka ingin tiba di destinasi. Waze seterusnya akan menganalisa dan mencadangkan anda waktu yang sesuai untuk berlepas dari kampung untuk kembali ke bandar.

Sudahkah anda merancang perjalanan pulang anda? Jika belum, mungkin data ini bakal membantu perjalanan anda. Selamat pulang beraya.


Waze Mula Memaparkan Kadar Tol Untuk Memudahkan Pengguna

Sudah menjadi kemestian buat pengguna yang berada di kota untuk menggunakan Waze dalam kehidupan seharian. Selain daripada membantu untuk mencari lokasi dengan mudah, penggunaan aplikasi ini bakal membolehkan anda mendapatkan laluan yang terbaik dan pantas.

Kini, sebuah lagi kemaskini terbaru diperkenalkan Waze dimana para pengguna berpeluang mengetahui jumlah tol yang perlu dibayar dengan memilih jalan yang dituju serta kadar setiap tol yang perlu dibayar apabila melaluinya.

Setakat ini kemaskini terbaru Waze dengan sokongan paparan tol ini cuma tersedia buat Amerika Syarikat dan Kanada. Melihat kepada kemaskini yang diperkenalkan, tidak mustahil sokongan paparan tol di Malaysia pula bakal diperkenalkan tidak lama lagi.


Anda Pasti Tidak Menyangka Lelaki Ini Mampu Melakukan Sedemikian Menggunakan Belon

Jason Secoda daripada Airheads Entertainment merupakan seorang lelaki yang berjiwa kreatif. Beliau adalah seorang artis yang telah menggunakan belon sebagai medium untuk menghiburkan orang ramai. Beribu pejabat di Philadelphia, lelaki ini berpengalaman membuat seni belon selama 15 tahun.

Berikut adalah antara karya hebat daripada Jason!

Saksikan lebih banyak lagi karya hebat Jason Secoda di laman rasmi Facebooknya!


Nak Buat Video Call Dan Live Tapi Tak Cukup Data? Plan 9,999,999 GB Ini Untuk Anda

Kalau dahulu, kita cuma ada telefon berwayar untuk berhubung dengan keluarga. Kalau anda pernah lalui zaman ini, anda pasti sangat memahami perasaan berkomunikasi hanya melalui gagang telefon Itu pun sudah mengembirakan.

Sekarang teknologi semakin canggih dan kalau kawan atau keluarga anda duduk di luar negara pun, anda boleh berkomunikasi dengan telefon pintar. Sekarang ini lagi best. WhatsApp pun dah ada fungsi video call. Kalau buat video call, Boleh tengok setiap mimik muka kawan anda sambil bersembang. Hilang kerinduan bila dapat tengok dan berkomunikasi secara bersemuka dalam talian kan?

Sebenarnya perhubungan secara face to face memang lebih menyeronokkan. A simple hello yang disertakan dengan espresi muka akan memberikan makna yang lebih kepada setiap perbualan. Kalau orang yang anda hubungi mukanya senyum, anda sudah boleh expect ada perkabaran gembira yang dia akan sampaikan. Kalau muka sedih pula, anda pun mungkin boleh jangkakan mungkin satu berita kurang seronok akan disampaikan.

Tetapi masalah pula nak buat video call ini sebab boleh kata video call mesti makan data telefon kita. Jadi mungkin tak boleh buat video call selalu. Kalau guna wifi bolehlah guna tak ingat dunia. Tapi kalau kita selalu on the go dan tak ada wifi pula bagaimana?

Di sini ada satu solusi. webe adalah jawapannya. Dengan 9,999,999GB data hanya pada RM79 sebulan, memang anda boleh berhubung dengan yang tersayang tidak kira di mana sahaja anda berada. Mungkin anda hendak kongsi keseronokkan anda sedang bermain ice skating, anda boleh buat sambil anda meluncur.

Tambahan lagi sekarang ini musim orang buat video live; tak kiralah di Facebook, Instagram atau Bigo Live. Semua ini cara untuk berinteraksi dengan lebih dekat dengan kawan-kawan kita. Kalau buat video live ni, lain mood dia berbanding kita sembang dalam group WhatsApp sahaja. Kita dapat tengok terus setiap pergerakan rakan kita tu dan dia pun boleh jawab soalan-soalan secara terus. Barulah tahu dia gelak itu fake ke tidak kan? Senang cerita boleh #SeeEveryEmotion gitu.

Saya tahu pengguna webe memang tak kedekut data kalau nak tengok video di mana-mana seperti Youtube, Facebook dan Twitter. Memang mereka sendiri admit, kalau nak layan siri di Netflix, boleh tengok satu musim terus tanpa gangguan. Memang berbaloi guna webe ini.

Dengan RM79 sebulan dan data yang rasanya takkan habis guna setiap bulan, memang berbaloi sungguh. Nak buat video live hari-hari pun tak ada masalah. Jadi kalau berminat untuk tahu lebih lanjut tentang webe, boleh lawat di sini.


Mahu Tampil Lebih Kompetitif, Webe Kini Menawarkan ‘Tethering’ Sehingga 10 GB Secara Percuma

Jika terdapat satu perkara penting yang boleh ditambah baik mengenai telco Webe, kami yakin ramai pengguna yang bersetuju untuk menambah kouta tethering yang sebelum ini ditawarkan dengan kadar 1 GB sebulan.

Nampaknya Webe mendengar hasrat pengguna dan kini para pengguna berpeluang untuk menggunakan fungsi tethering sehingga 10 GB tanpa sebarang cas. Difahamkan penawaran ini cuma ditawarkan buat pengguna sedia serta pengguna baru yang mendaftar sebagai pelanggan Webe sehingga 1 Oktober 2017 ini sahaja.

Meskipun penawaran tethering yang ditawarkan bukanlah unlimited, kami yakin pertambahan terbaru daripada Webe sudah lebih daripada cukup buat pengguna yang tidak menggunakan fungsi ini secara kerap dan banyak.

Dengan pertambahan fungsi terbaru ini, adakah anda akan menjadi pelanggan terbaru mereka selepas menawarkan internet secara unlimited dengan cas RM78 sahaja sebulan?


Bank Negara Malaysia Sahkan WeChat Pay Bakal Mula Memasuki Malaysia

Jika dua minggu lalu Touch ‘n Go telah mengumumkan kerjasama bersama AliPay, pada minggu ini Hong Leong mengumumkan Bank Negara Malaysia telah mengesahkan WeChat Pay bakal mula memasuki pasaran Malaysia.

Berdasarkan pengumuman yang dibuat Hong Leong Bank, kerjasama diantara Hong Leong Bank bersama WeChat Pay ini bakal membantu syarikat yang berpengkalan di China ini meluas pengaruh dengan lebih cepat khususnya di Malaysia. Pembayaran yang lebih sistematik dibawah sistem Hong Leong antara yang bakal diperkenalkan.

Melihat kepada pengenalan pelbagai platform pembayaran yang mula ditawarkan sejak akhir-akhir ini termasuk SamsungPay dan AliPay, kami teruja untuk melihat bagaimana setiap syarikat ini bersaing untuk menjadi pioneer khususnya dalam pasaran Malaysia.


WeFood, Kedai Runcit Pertama Di Denmark Menjual Makanan Hampir Tamat Tempoh

Apa akan anda buat pada makanan yang hampir tamat tempoh? Di Copenhagen, Denmark, WeFood menjual makanan yang tidak terjual, hampir tamat tempoh dan fresh foods seperti buah-buahan atau sayur sayuran yang masih lagi elok walaupun ianya mungkin tidak sesegar yang pembeli boleh dapatkan di pasar raya besar.

Inisiatif WeFood ini adalah bagi mengurangkan pembaziran makanan, di mana ada produk-produk jualan di kedai ini adalah dari pasaraya besar di mana jika tiada kedai seperti WeFood ini, ianya akan dibuang begitu sahaja. Sebabnya, pasaraya ada standard yang perlu mereka ikut tentang stok makanan yang mereka simpan.

Makanan yang dijual di WeFood ini semuanya selamat untuk dimakan walaupun ianya hampir tamat tempoh. Pada awalnya, ramai yang skeptikal dengan idea kedai ini. Tetapi sejak ianya dibuka pada 22 Februari yang lalu, ianya menjadi pilihan penduduk Denmark untuk membeli makanan di situ dan ada daripada mereka sanggup beratur awal pagi sebelum kedai dibuka untuk membeli barang makanan di WeFood.

Denmark berjaya mengurangkan jumlah makanan yang tidak dimakan ke tempat pembuangan sampah sebanyak 25 peratus dalam masa lima tahun. Jadi dengan adanya WeFood ini, mereka berharap dapat mengurangkan lagi kadar pembaziran makanan di Denmark.

Per Bjerre, individu di sebalik WeFood ini berpendapat masalah utama yang WeFood hadapi adalah masalah mendapatkan stok makanan untuk dijual. Beliau berharap dapat membuat hubungan baik dengan supermarket yang ada di seluruh Denmark dan dengan itu akan memudahkan mereka mendapat bekalan. Jika semuanya berjalan lancar, barulah mereka dapat membuka lebih banyak cawangan WeFood.

WeFood diuruskan oleh sukarelawan. Dengan keuntungan yang mereka terima dari WeFood ini, mereka akan salurkan ke program anti kemiskinan di seluruh dunia. Jadi kita patut contohi pemikiran orang Denmark ini. Jangan membazir makanan anda ya?


‘Welcome To Jurassic Park’ – Pengguna Waze Ini Dibawa Ke Jalan Hutan Untuk Elak Kesesakan Lalu Lintas

Ketika ini, ramai orang menggunakan aplikasi navigasi untuk mengelakkan kesesakan lalu lintas ke sesuatu destinasi. Adakah anda pernah berdepan situasi dimana diberikan laluan yang pelik?

Terbaharu, seorang pengguna TikTok @pudyenn93 telah berkongsi video dimana aplikasi navigasi Waze yang digunanya untuk mengelak kesesakan lalu lintas membawanya masuk ke jalan hutan.

Menerusi video tersebut, dapat dilihat mereka melalui semak samun dan berhenti seketika apabila melihat jalan raya. Alangkah terkejutnya apabila ‘jalan dalam’ tersebut dihalang oleh pagar dan jalan raya yang dikatakan sesak itu sebenarnya tidak sesak.

Perkongsian tersebut telah meraih perhatian orang ramai dan rata-rata netizen menunjukkan pelbagai reaksi. Segelintir netizen juga berasa pelik kenapa masih meneruskan perjalanan apabila sudah masuk ke kawasan semak samun.

Tidak hanya itu, para netizen turut tertanya-tanya keadaan kereta selepas itu. Malah, segelintir netizen turut berkongsi pernah mengalami perkara sama dimana Waze membawa ke jalan tidak diketahui dan ada juga perlu memasuki kawasan perkuburan.

Sementara itu, kami kongsikan beberapa artikel yang sedang ‘trending’ di The Vocket pada pautan di bawah ini.

Mahu Atasi Pemandu Pelesit, Lelaki Ini Menyamar Buat ‘Speed Trap’ Depan Rumah

Dibiar Kepanasan Tanpa Penghawa Dingin Selama Sejam, Penumpang Luah Kekecewaan Terhadap Servis MAS

‘Hari Raya Yang Menyedihkan’ – Wanita Ini Sedih Baju Raya RM20,000 Rosak Terkena Kuah Sate


Wendy’s ‘Hina’ Burger Kentang Goreng Keluaran Burger King

Burger King telah di panggang hangus di media sosial selepas mengeluarkan menu baharu burger tanpa daging.

Rantaian makanan segera ini mengumumkan bahawa mereka akan menguji ‘burger kentang goreng’ di New Zealand. Tetapi ia tidak dapat diterima oleh para peminat mereka di Amerika Syarikat sambil merujuk bahawa idea Burger King seperti tidak masuk akal.

Protes ini juga telah disertai oleh Wendy, musuh ketat Burger King selepas McDonald’s. Wendy jelas tidak dapat menerima idea Burger King selepas mereka membalas ciapan tersebut.

When literally anything would be better on a bun than their beef. https://t.co/YfTTrYrPDI

Sesi ‘menggoreng’ Burger King tidak berhenti di situ. Para netizen turut menyertai perang dingin di antara dua jenama dan Wendy juga telah membalas beberapa ciapan netizen.

Hidangan terbaharu Burger King ini diilhamkan oleh hidangan ‘Chip Butty’ – hidangan ini terkenal di UK. Setakat hari ini, ia menerima komen pelbagai mengenai menu baharu mereka.

Burger King boleh membalas ‘hinaan’ ini jika mereka mahu denganWendy kini disabitkan kesalahan kerana melanggar undang-undang buruh di atas kesalahan mengambil kanak-kanak sebagai pekerja.

Baca cerita lain mengenai Burger King, klik pautan di bawah untuk membaca.

Burger King Hargai Orang ‘Single’, Tawarkan Burger Percuma Untuk Sekeping Gambar Bekas Kekasih

Burger King Ajar Teknik ‘Marketing’ Tanpa Menggunakan Sebarang Modal


Wes Anderson Akui Benci Lihat Video Trend TikTok Yang Terinspirasi Olehnya

Nama Pengarah Wes Anderson baru-baru ini menjadi viral di alam maya kerana lagu latar salah satu filemnya berjudul The French Dispatch dan gaya sinematografi yang sering digunakan olehnya. Lagu dan gaya rakaman video Wes Anderson telah digunakan sebagai bunyi latar untuk kandungan video di media sosial.

Lagu itu difahamkan dicipta oleh Alexandre Desplat dan dia sudah menjadi antara watak penting dalam menghasilkan gubahan muzik untuk beberapa filem Wes Anderson. Antaranya adalah untuk filem Fantastic Mr. Fox, Moonrise Kingdom dan Hotel Grand Budapest.

Manakala salah satu lagu Alexandre berjudul Obituary menjadi tular kerana dijadikan sebagai bunyi dalam beberapa kandungan video di media sosial. Lagu Obituary telah digubah oleh Alexandre untuk menjadi salah satu bunyi (OST) asal daripada filem The French Dispatch.

Bagaimanapun, Wes Anderson sebenarnya berasa kurang selesa apabila lagu tersebut menjadi trend di media sosial. Terdapat banyak pencipta kandungan atau pengguna media sosial yang membuat video dengan gaya sinematografi beliau.

Malah, Wes Anderson mengakui dia sebenarnya mengelak daripada melihat salah satu video ‘Wes Anderson Challenge’. “Saya sangat pandai melindungi diri saya dari melihat semua hal itu,” kata Wes Anderson seperti dikutip NME.

Wes Anderson turut meminta orang ramai terutama pengguna media sosial supaya tidak menghantar video tersebut kepadanya, “Jika seseorang menghantar saya sesuatu seperti itu, saya akan segera memadamkannya dan berkata, ‘Tolong, maaf, jangan hantar saya perkara yang orang telah lakukan kepada saya,'” kata Wes Anderson.

Alasan Wes Anderson kenapa beliau tidak gemar gayanya ditiru oleh pencipta kandungan adalah kerana video-video tersebut telah telah menghilangkan makna terbesar dari sudut pandang filem yang dibuat olehnya.

“Saya tidak mahu melihatnya dan berfikir, ‘Adakah itu yang saya lakukan? Adakah itu yang saya maksudkan?’,” kata Wes Anderson. “Saya tidak mahu melihat terlalu ramai orang lain berfikir tentang apa yang saya cuba.”


Weststar Group Pertimbang IPO Untuk Anak Syarikatnya Bernilai RM1.3 Bilion

Weststar Group dilaporkan sedang mempertimbangkan untuk membuat ‘Tawaran Awam Awal’ (Initial Public Offering/IPO) anak syarikat perkhidmatan helikopternya untuk mengumpul dana sebanyak kira-kira USD300 juta (~RM1.3 bilion).

Sumber awal itu telah dikongsikan kepada Bloomberg.com oleh pihak dalaman. Menurutnya juga, Tan Sri Syed Azman Syed Ibrahim telah mengadakan perbincangan awal dengan penasihat mengenai penyenaraian Weststar Aviation Services Sdn Bhd yang dijangka akan berlaku seawal pada tahun hadapan.

Weststar Group juga dilaporkan mahu menjual kepentingan ekuitinya sebanyak 20% dalam unit helikopter untuk pusingan pembiayaan sebelum IPO, dengan penilaian hampir USD2 bilion (~RM8.79 bilion) termasuk hutang, kata sumber.

Tambahnya lagi, perbincangan masih lagi berjalan dan tidak ada kepastian sama ada Weststar Group akan meneruskan penjualan dan penyenaraian kepentingan seperti yang dirancang, lapor Bloomberg.com.

Weststar Aviation ialah salah satu pengendali helikopter terbesar di Asia Tenggara dengan memiliki kira-kira 44 helikopter, di mana 35 daripadanya adalah AW139, menjadikannya pengendali global kedua terbesar bagi pesawat sedemikian di dunia.

Antara pelanggan yang menggunakan perkhidmatan Weststar Aviation termasuklah Petronas Carigali Sdn Bhd, Exxon Mobil Corp, ConocoPhillips dan Mubadala Petroleum LLC. Anak syarikat Weststar Group itu beroperasi di serata negara termasuklah Malaysia, Indonesia, Arab Saudi, Itali dan Mauritania.

Klik pautan di bawah untuk baca lebih lanjut mengenai latar belakang pemilik perniagaan ‘aviation’ terkenal yang bernilai bilion ringgit.

Inilah Billionair Melayu ‘Low Profile’ Yang Miliki 4 Jet Dan 40 Helikopter

Ramai Tidak Tahu Rangkaian Hotel Holiday Villa Dibangunkan Oleh Anak Melayu


WeWork Membuka Cawangan Terbesar Di Malaysia

Seiring dengan kemajuan teknologi serta peningkatan startup di Malaysia, pertambahan peluang kerja serta keperluan pejabat antara yang dijangkakan.

Melihat kepada trend para pengguna yang semakin cenderung memilih coworking space, WeWork selaku syarikat penawaran ruang kerja pejabat telah mengumumkan pembukaan cawangan pertama mereka di Malaysia.

Melalui pelan yang diumumkan pengarah urusan WeWork, cawangan mereka di Malaysia bakal menjadi cawangan terbesar membolehkan mereka menampung sebanyak 1,900 ahli dengan ruang pejabat lima tingkat.

Bersesuaian dengan perkhidmatan serta servis yang ditawarkan, buat anda yang sedang mencari ruang kerja dengan kelengkapan lengkap anda boleh melanggan bersama servis yang ditawarkan WeWork di Equatorial Plaza, Kuala Lumpur.

Harga penawaran bermula daripada RM950 sebulan bagi Hot Desk, RM1,150 sebulan bagi ruang meja serta ruang pejabat peribadi pada harga rm1,200.


WhatsApp Akhirnya Tawarkan ‘Dark Mode’ Buat Semua Pengguna Android Dan iOS

Lama dinantikan para pengguna Android dan iOS, aplikasi permesejan WhatsApp pada hari ini secara rasminya telah mengumumkan kehadiran mod tema gelap atau lebih popular dengan nama Dark Mode buat semua pengguna.

Melalui fungsi terbaru ini, warna aplikasi ini hadir dengan warna yang lebih gelap sekaligus membuatkan para pengguna lebih mudah untuk berhubung melalui WhatsApp dalam keadaan gelap tanpa menyakitkan mata.

Untuk mengaktifkannya, anda hanya perlu mengaktifkan fungsi Dark Mode yang tersedia pada Android 10 dan iOS 13. Buat pengguna Android 9 dan ke bawah, anda boleh mengaktifkannya dengan cara memilih tema gelap pada tatapan aplikasi WhatsApp. Sebelum itu, pastikan anda mengemas kini aplikasi WhatsApp kepada versi terbaharu.

Sebelum itu, jom tonton terlebih dahulu iklan terbaru daripada WhatsApp yang sangat melucukan ini dalam mempromosikan fungsi Dark Mode.

WhatsApp sebelum ini melaporkan bakal memperkenalkan fungsi mesej ‘self destruct’ buat para pengguna.

WhatsApp Bakal Perkenal Fungsi Mesej ‘Self Destruct’

TikTok Kalahkan Facebook Dan WhatsApp Sebagai Aplikasi Paling Banyak Dimuat Turun


Anda Penggemar Snek? Tip No.6 Ini Memang Khas Untuk Anda

Kadang-kala perkara yang sukar dan susah, dapat diselesaikan melalui cara yang paling mudah. Ini adalah 6 tip mudah untuk anda!

Cara buka snek itu memang baru saya tahu


WhatsApp Bakal Meminta Izin Anda Sebelum Dimasukkan Ke Dalam ‘Group’

Sejak mula diperkenalkan, aplikasi WhatsApp nampaknya berjaya menjadi medium permesejan utama bagi Rakyat Malaysia. Penawaran fungsi WhatsApp Group turut membolehkan para pengguna bersembang secara berkumpulan dengan lebih mudah.

Walaubagaimanapun, disebalik penawaran fungsi ini, terdapat sesetengah pengguna yang menggunakan fungsi ini untuk menarik orang ramai memasuki ke dalam sesebuah group atas tujuan tertentu seperti menjual produk, berkongsi maklumat dan sebagainya tanpa persetujuan pengguna.

Melihat kepada masalah yang berlaku serta dalam usaha untuk menjaga privasi pengguna, dilihat WhatsApp melalui WhatsApp Beta telah mula menawarkan fungsi terbaru yang meminta izin pengguna terlebih dahulu sebelum dimasukkan ke dalam sebuah WhatsApp Group.

Fungsi terbaru ini dijangkakan bakal ditawarkan buat pengguna iOS terlebih dahulu sebelum ditawarkan buat pengguna Android.


WhatsApp Bakal Mempunyai Iklan Bermula Tahun Hadapan

Sejak mula diperkenalkan, aplikasi ini berjaya menjadi fenomena dan dimuat-turun hampir seluruh pengguna seluruh dunia. Aplikasinya yang mudah diakses, percuma dan tidak menawarkan sebarang iklan antara yang menjadi sebab utama orang ramai memilih aplikasi ini.

Walaubagaimanapun, nampaknya aplikasi ini bakal mula memaparkan iklan bermula tahun hadapan. Difahamkan, penawaran iklan ini sebagai salah satu cara untuk aplikasi ini memperoleh keuntungan daripada jumlah pengguna yang ramai. Idea ini dilihat mula diperkatakan sejak Facebook mendapatkan aplikasi ini.

Penawaran iklan pada aplikasi WhatsApp ini sememangnya tidak mengejutkan memandangkan ura-ura pada platform ini sudah lama diumumkan sebelum ini. Melihat kepada trend platform milik Facebook seperti Facebook Stories dan Instagram Stories yang sudahpun mempunyai iklan jelas penawaran iklan WhatsApp Stories sememangnya tidak mengejutkan.

Buat anda yang menggunakan WhatsApp sekadar untuk tujuan permesejan dan tidak menggunakan fungsi Stories, anda mungkin tidak akan terkesan dan melihat iklan yang terpapar pada aplikasi ini.


WhatsApp Bakal Mengikut Jejak Langkah Telegram Dengan Menawarkan Sokongan GIF

Jika 2-3 tahun lepas aplikasi Whatsapp merupakan ‘pioneer’ untuk aplikasi permesejan kini nampaknya tidak lagi. Kehadiran aplikasi seperti Slack, Messenger, WeChat dan Telegram telah sedikit sebanyak telah menggugat bilangan pengguna Whatsapp.

Terbaru, Whatsapp terpaksa akur dengan permintaan pengguna apabila aplikasi ini berhajat untuk menyertakan sokongan GIF. Fungsi yang sudah lama diimplemnetasi pada Telegram dan Messenger. Sokongan menghantar fail PDF juga disertakan pada aplikasi ini beberapa minggu yang lalu memandangkan pengguna lebih selesa aplikasi Telegram yang lebih fleksibel.

Whatsapp nampaknya mementingkan storan telefon pintar pengguna apabila tidak akan menyimpan data gambar GIF. Nampaknya anda boleh menggunakan gambar bergerak atau format GIF dengan lebih selesa selepas ini.

Kami tidak sabar menanti hari pertama sokongan ini diumumkan. Pastinya ramai yang mahu mencuba dan situasi spam bakal berlaku sepertimana sokongan Sticker diumumkan pada Telegram.


WhatsApp Bakal Perkenal Fungsi Mesej ‘Self Destruct’

Aplikasi chatting paling popular, WhatsApp dilaporkan sedang menguji satu lagi fungsi baharu iaitu membolehkan pengguna untuk memadamkan teks mesej dalam tempoh masa yang ditetapkan.

Fungsi tersebut membolehkan mesej terpadam dengan sendiri atau ‘self-destruct’ dan pengguna boleh melakukan pemilihan masa pemadanan teks mesej untuk beberapa tempoh.

Berdasarkan satu laporan, fungsi itu akan memberi kebebasan kepada pengguna untuk memadam sesuatu teks mesej dalam tempoh satu jam, satu hari, satu minggu dan beberapa pilihan lain.

WhatsApp yang sudah dimiliki oleh Facebook kini dikatakan sedang melakukan ujian untuk fungsi berkenaan dan akan dilancarkan bagi versi penuh selepas fasa berkenaan tamat.

Walau bagaimanapun, fungsi ini telah pun dilancarkan secara serentak dengan versi beta 2.19.348. Pengguna yang telah mendaftarkan diri mereka untuk program beta Google Play boleh memuat turun versi terbaru aplikasi tersebut.

Sebelum ini, pengguna telefon lama bakal disekat menggunakan aplikasi WhatsApp bermula Februari tahun ini. Klik pautan di bawah untuk bacaan lanjut.

Pengguna Telefon Lama Bakal Disekat Daripada Menggunakan Aplikasi WhatsApp Bermula Februari 2020

WhatsApp Perkenalkan Fungsi Baharu Bagi Memudahkan Pembelian Barangan Secara Terus


WhatsApp Bakal Sertakan ‘Iklan’ Tidak Lama Lagi?

Walau bagaimanapun, nampaknya aplikasi ini bakal mula memaparkan iklan buat semua pengguna tidak lama lagi. Difahamkan, penawaran iklan ini sebagai salah satu cara untuk aplikasi ini memperoleh keuntungan daripada jumlah pengguna yang ramai. Idea ini dilihat mula diperkatakan sejak Facebook mendapatkan aplikasi ini.

Difahamkan penawaran iklan pada aplikasi WhatsApp ini bukanlah bagi tujuan komersial sebaliknya mengiklankan mengenai fungsi terbaru serta menghebohkan mengenai privasi pengguna melalui aplikasi ini.

Buat anda yang menggunakan WhatsApp sekadar untuk tujuan permesejan dan tidak menggunakan fungsi Stories, anda mungkin tidak akan terkesan dan melihat iklan yang terpapar pada aplikasi ini. Setakat ini pengguna WhatsApp versi beta yang terbaru sudah mulai menerima ‘fungsi’ terbaru ini.

Sebelum ini WhatsApp pernah memperkenalkan ciri mesej automatik hilang dalam tempoh 7 hari sahaja. Klik pautan di bawah untuk mengetahui lebih lanjut.

WhatsApp Perkenalkan Ciri Mesej Automatik Hilang Dalam Tempoh 7 Hari

WhatsApp Perkenalkan Fungsi Panggilan Suara Dan Video Sehingga 8 Orang